cyanic-selkie/wikianc huggingface dataset:
എം.എം. ജോഷി
ഒരു ഇന്ത്യൻ നേത്രരോഗവിദഗ്ദ്ധനും എം‌എം ജോഷി ഐ ഇൻസ്റ്റിറ്റ്യൂട്ടിന്റെ (പത്മ നയനാലയ) സ്ഥാപകനുമാണ് മഹാപതി മാധവാചാര്യ ജോഷി (ജനനം: 1935). അദ്ദേഹം സ്ഥാപിച്ച ഹുബ്ലിയിലും ധാർവാഡിലും സ്ഥിതിചെയ്യുന്ന 75 കിടക്കകളുള്ള സൂപ്പർ സ്പെഷ്യാലിറ്റി നേത്ര ആശുപത്രി ഈ മേഖലയിലെ ഏറ്റവും വലിയ ആശുപത്രിയാണ്. കർണാടകയിലെ ആദ്യത്തെ ബിരുദാനന്തര സ്വകാര്യ പരിശീലകനായ അദ്ദേഹം കർണാടക ഒഫ്താൽമിക് സൊസൈറ്റിയുടെ സ്ഥാപകരിൽ ഒരാളും കർണാടക സർക്കാരിന്റെ രണ്ടാമത്തെ ഉയർന്ന സിവിലിയൻ അവാർഡായ രാജ്യോത്സവ പ്രശസ്തി നേടിയ വ്യക്തിയുമാണ്. വൈദ്യശാസ്ത്രത്തിന് നൽകിയ സംഭാവനകൾക്ക് 2016 ൽ ഇന്ത്യാ ഗവൺമെന്റ് രാജ്യത്തെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ നൽകി അദ്ദേഹത്തെ ആദരിച്ചു.
ജീവചരിത്രം
1935 മെയ് 10 ന് ദക്ഷിണേന്ത്യൻ സംസ്ഥാനമായ കർണാടകയിലെ ബിജാപൂർ ജില്ലയിലെ നിംബാൽ ഗ്രാമത്തിലാണ് എം എം ജോഷി ജനിച്ചത്. നേത്രരോഗത്തിൽ ബിരുദാനന്തര ബിരുദം (എം‌എസ്) നേടിയ ശേഷം കർണാടകയിലെ ഹുബ്ലിയിൽ സ്വകാര്യ പരിശീലനം ആരംഭിച്ചു. 1967 ൽ എം എം ജോഷി ഐ ഇൻസ്റ്റിറ്റ്യൂട്ട് സ്ഥാപിച്ചു. ഈ സ്ഥാപനം വർഷങ്ങളായി രണ്ട് സ്ഥലങ്ങളിലായുള്ള (ഹുബ്ലി, ധാർവാഡ്) സൂപ്പർ സ്പെഷ്യാലിറ്റി ഹോസ്പിറ്റൽ ഗ്രൂപ്പായി വളർന്നു, ഇത് നേത്രവിജ്ഞാനത്തിലെ ഒരു ബിരുദാനന്തര ബിരുദ സ്ഥാപനമാണ്. തന്റെ ഇൻസ്റ്റിറ്റ്യൂട്ടിന്റെ നേതൃത്വത്തിൽ സൌജന്യ നേത്ര ചികിത്സാ ക്യാമ്പുകൾ സംഘടിപ്പിക്കുന്നതിലും മെഡിക്കൽ വിദ്യാഭ്യാസ പരിപാടികൾ സംഘടിപ്പിക്കുന്നതിലും ജോഷി ഏർപ്പെട്ടിരിക്കുന്നു. കർണാടക സംസ്ഥാനത്ത് ആദ്യത്തെ ഐ ബാങ്ക് സ്ഥാപിച്ചതും സംസ്ഥാനത്ത് ആദ്യ നേത്രദാന പരിപാടി ആരംഭിച്ചതും അദ്ദേഹത്തിന്രെ നേതൃത്വത്തിലാണ്. കർണാടക ഒഫ്താൽമിക് സൊസൈറ്റിയുടെ സ്ഥാപകരിലൊരാളാണ് അദ്ദേഹം. 1980 ൽ ഈ സൊസൈറ്റി സ്ഥാപിതമായപ്പോൾ സംസ്ഥാനത്തെ നേത്രരോഗത്തിലെ ഒരേയൊരു പ്രൊഫഷണൽ സ്ഥാപനമായിരുന്നു ഇത്. 1989 ൽ കർണാടക സർക്കാർ അദ്ദേഹത്തെ രാജ്യോത്സവ പ്രശസ്തി നൽകി ആദരിച്ചു. 2016 ൽ അദ്ദേഹത്തിന് പത്മശ്രീ ബഹുമതി ലഭിച്ചു. കർണാടക സർവകലാശാലയിൽ നിന്ന് ഓണററി ഡോക്ടറേറ്റ് നേടിയ ജോഷിക്ക് 1997 ൽ എഫ്ഐഇ ഫൌണ്ടേഷന്റെ ദേശീയ അവാർഡും 2015 ൽ ഓൾ ഇന്ത്യ ഒഫ്താൽമിക് സൊസൈറ്റിയുടെ ലൈഫ് ടൈം അച്ചീവ്മെൻറ് അവാർഡും ലഭിച്ചു. നേത്രരോഗത്തിലെ പുതുമകൾ അംഗീകരിച്ചതിന്റെ ബഹുമാനാർത്ഥം കർണാടക ഒഫ്താൽമിക് സൊസൈറ്റി ''ഡോ. എം എം ജോഷി ബെസ്റ്റ് പേപ്പർ അവാർഡ്'' ഏർപ്പെടുത്തി.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1935-ൽ ജനിച്ചവർ വർഗ്ഗം:നേത്രരോഗചികിൽസകർ വർഗ്ഗം:പത്മശ്രീ പുരസ്കാരം ലഭിച്ചവർ
ഭീഷ്മ് സാഹ്നി
ഹിന്ദി നോവലിസ്റ്റും, നാടകകൃത്തും, കഥാകൃത്തും, അഭിനേതാവുമായിരുന്നു ഭീഷ്മ് സാഹ്നി. 1998-ൽ പത്മഭൂഷൻ ലഭിച്ചു. പ്രമുഖ ഹിന്ദി ചലച്ചിത്ര അഭിനേതാവായിരുന്നു ബൽരാജ് സാഹ്നി സഹോദരനാണ്.
ജീവിത രേഖ
ലാഹോർ ഗവണ്മെന്റ് കോളേജിൽനിന്ന് ഇംഗ്ലീഷിൽ മാസ്റ്റർ ബിരുദം. ഡൽഹി യൂണിവേഴ്‌സിറ്റിയിൽ ഇംഗ്ലീഷ് അധ്യാപകനായിരുന്നു. 'നയീ കഹാനിയാം' എന്ന മാസികയുടെ പത്രാധിപരായും മോസ്‌കോയിൽ വിവർത്തകനായും ജോലിചെയ്തിട്ടുണ്ട്. . 2003ൽ അന്തരിച്ചു.
നോവലുകൾ
കിളിവാതിലുകൾ (ഝരോഖേ), തമസ്സ്, കണ്ണികൾ, മയ്യാദാസിന്റെ മാളിക, ബസന്തി ഇവ പ്രധാന നോവലുകൾ.
ബഹുമതികൾ
1998-ൽ പത്മഭൂഷൻ ലഭിച്ചു. 2002-ൽ കേന്ദ്ര സാഹിത്യ അക്കാദമി ഫെലോഷിപ്പ് ലഭിച്ചു.
പുറത്തേക്കുള്ള കണ്ണികൾ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:1915-ൽ ജനിച്ചവർ
കമ്മ്യൂണിസ്റ്റ് പാർട്ടി ഓഫ് നേപ്പാൾ (മാവോയിസ്റ്റ്)
നേപ്പാളിലെ പ്രധാന മാർക്സിസ്റ്റ് ലെനിനിസ്റ്റ് പ്രസ്ഥാനങ്ങളിൽ ഒന്നാണ് സി പി എൻ(മാവോയിസ്റ്റ്). 2008 മേയ് 28-ന് നേപ്പാൾ റിപ്പബ്ലിക്കായതിനുശേഷം നേപ്പാൾ സർക്കാരിന് നേത്രൃത്വം കൊടുക്കുന്നതും സി.പി.എൻ(മാവോയിസ്റ്റ്) ആണ്‌.
വർഗ്ഗം:കമ്യൂണിസ്റ്റ് കക്ഷികൾ വർഗ്ഗം:നേപ്പാൾ വർഗ്ഗം:നേപ്പാളിലെ രാഷ്ട്രീയ പാർട്ടികൾ വർഗ്ഗം:നേപ്പാളിലെ കമ്മ്യൂണിസ്റ്റ് പാർട്ടികൾ
ബഹ്ല കോട്ട
ഒമാനിലെ ജബൽ അക്തർ മലയടിവാരത്തിൽ സ്ഥിതിചെയ്യുന്ന ഒരു കോട്ടയാണ് ബാഹ്ല കോട്ട (ഇംഗ്ലീഷ്: Bahla Fort ; قلعة بهلاء; transliterated: Qal'at Bahla'). ഓമാനിലെതന്നെ ഏറ്റവും വലിപ്പമേറിയതും പഴക്കമേറിയതുമായ കോട്ടകളിൽ ഒന്നാണ് ഇത്. 1987-ൽ യുനെസ്കോ ഈ കോട്ടയെ ലോകപൈതൃകപട്ടികയിൽ ഉൾപ്പെടുത്തി.
ആന്ദ്രെ ഗെയിം
റഷ്യൻ വംശജനായ ഒരു ഡച്ച് ഭൗതികശാസ്ത്രജ്ഞനാണ് ആന്ദ്രെ കോൺസ്റ്റാനിയോവിച്ച് ഗെയിം എഫ്.ആർ.എസ്. ("Андрей Константинович Гейм"). ഗ്രാഫീന്റെ കണ്ടുപിടിത്തമായി ബന്ധപ്പെട്ടാണ് ഇദ്ദേഹം അറിയപ്പെടുന്നത്. 2010 ഒക്ടോബർ 5-നു 2010-ലെ ഭൌതികശാസ്ത്രത്തിനുള്ള നോബൽ സമ്മാനം ഇദ്ദേഹം കോൺസ്റ്റന്റൈൻ നോവോസെലോവുമായി പങ്കിട്ടു.
വിദ്യാഭ്യാസം
1958 ഒക്ടോബറിൽ റഷ്യയിലെ സോച്ചിൽ ഒരു ജർമ്മൻ കുടുബത്തിലാണ് ഗെയിം ജനിച്ചത്. മാതാപിതാക്കൾ കോൺസ്റ്റന്റൈൻ അലേകേയിവിച്ഛ് ഗെയിം (1910), നിന നികോലായേവ്ന ബായേർ എന്നിവർ എഞ്ചിനീയർമാരായിരുന്നു.
1987-ൽ ഇദ്ദേഹം സോളിഡ് സ്റ്റേറ്റ് ഭൗതികശാസ്ത്രത്തിൽ റഷ്യയിലെ ചിമോഗോലോവ്കയിലെ റഷ്യൻ അക്കാദമി ഓഫ് സയൻസസിൽ നിന്നു പി.എച്ച്.ഡി. കരസ്ഥമാക്കി.
പുറമെ നിന്നുള്ള കണ്ണികൾ
വർഗ്ഗം:1958-ൽ ജനിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:ഭൗതികശാസ്ത്രജ്ഞർ
വർഗ്ഗം:കോപ്ലി മെഡൽ നേടിയവർ
ശ്രീലേഖ മുഖർജി
ഒരു ബംഗാളി ചലച്ചിത്രനടിയായിരുന്നു ശ്രീലേഖ മുഖർജി. മികച്ച നടിക്കുള്ള 1989-ലെ ദേശീയപുരസ്കാരം നേടിയിട്ടുണ്ട്. പരശുരാമർ കുഥാർ എന്ന ചിത്രത്തിലെ അഭിനയത്തിനായിരുന്നു ഈ പുരസ്കാരം.
പുറത്തേക്കുള്ള കണ്ണികൾ
വർഗ്ഗം:ബംഗാളി ചലച്ചിത്രനടിമാർ വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
അസറ്റൊ അസറ്റിക് അമ്ളം
കീറ്റൊ (CO) ഗ്രൂപ്പോടുകൂടിയ ഒരു കാർബണിക അമ്ലമാണു് അസറ്റൊ അസറ്റിക് അമ്ളം. ഫോർമുല, CH3COCH2COOH എന്നതാണു് ഫോർമുല. ദ്രവപദാർത്ഥമായ ഇതിന്റെ ദ്രവണാങ്കം 36-37°C ആണു്.
വളരെ അസ്ഥിരമായ ഈ അമ്ലത്തിന്റെ ഈഥൈൽ എസ്റ്റർ അതിപ്രധാനമായ ഒരു കാർബണിക പദാർഥമാണു്. എസ്റ്ററിൽനിന്നാണ് അമ്ളം ആവശ്യമുള്ളപ്പോൾ ഉത്പാദിപ്പിക്കുന്നത്. എസ്റ്റർ തണുത്ത സോഡിയം ഹൈഡ്രോക്സൈഡ് കൊണ്ട് ജലീയവിശ്ലേഷണത്തിനു വിധേയമാക്കി ലായനിയെ അമ്ലവത്കരിച്ചശേഷം ഈഥർ ഉപയോഗിച്ച് നിഷ്കർഷണം ചെയ്ത് അസറ്റൊ അസറ്റിക് അമ്ലം ഉണ്ടാക്കാം. താഴ്ന്ന താപനിലയിൽ ഈ ഈഥർ ലായനി ബാഷ്പീകരിച്ചാൽ പരലാകൃതിയുള്ള അമ്ളം ലഭിക്കും. അസ്ഥിരപ്രകൃതിയായതിനാൽ ഉത്പന്നമാകുന്നതോടൊപ്പം വിഘടിച്ച് അസറ്റോണും(CH3COCH3) കാർബൺഡൈഓക്സൈഡും(CO2) ആയിത്തീരുവാനുള്ള പ്രവണത പ്രകാശിപ്പിക്കുന്നു.
CH3COCH2 COOH → CH3COCH3 + CO2.
എല്ലാബീറ്റാ കീറ്റോണികാമ്ലങ്ങളും ഇതുപോലെ അസ്ഥിരങ്ങളാണു്. എന്നാൽ ട്രൈ ഫ്ളൂറൊ അസറ്റൊ അസറ്റിക് അമ്ലം കുറെയൊക്കെ സ്ഥിരതയുള്ളതായിക്കാണുന്നു. അസറ്റൊ അസറ്റിക് അമ്ലത്തിന്റെ ഈഥൈൽ എസ്റ്ററിന് അസറ്റൊ അസറ്റിക് എസ്റ്റർ എന്നാണ് സാധാരണയായി പറഞ്ഞുവരുന്നത്. ഈ എസ്റ്ററിന്റെ രൂപത്തിലാണ് പ്രസ്തുത അമ്ലത്തിന്റെ വ്യാവസായികമായ പ്രാധാന്യം.
പ്രമേഹരോഗികളുടെ ശരീരത്തിൽ ഉപാപചയത്തിന്റെ തകരാറുകൾമൂലം കീറ്റോൺ ബോഡികൾ (ketone bodies) ധാരാളമായി ഉണ്ടാകുന്നതാണു്. കീറ്റോൺ ബോഡികളിൽ അസറ്റൊ അസറ്റിക് അമ്ളവും ഉൾപ്പെടുന്നു. മൂത്രത്തിൽ ഈ അമ്ലമുണ്ടോ എന്നു പരിശോധിക്കുവാനായി അമോണിയം ഹൈഡ്രോക്സൈഡ്, അമോണിയം സൾഫേറ്റ് എന്നിവ ചേർത്തശേഷം സോഡിയം നൈട്രൊപ്രുസൈഡ് ഒഴിക്കുമ്പോൾ പെർമാങ്ഗനേറ്റിന്റേതുപോലുള്ള നിറം കണ്ടാൽ ഈ അമ്ളം ഉണ്ടെന്നു തീരുമാനിക്കാം. മൂത്രത്തിൽ ഇത്തരം കീറ്റോണിക പദാർഥങ്ങൾ കാണുന്നത് രോഗത്തിന്റെ ഉത്കടാവസ്ഥയെയാണ് സൂചിപ്പിക്കുന്നതു്.
അവലംബം
വർഗ്ഗം:രസതന്ത്രം - അപൂർണ്ണലേഖനങ്ങൾ
തെച്ചിക്കോട്ടുകാവ് ഭഗവതിക്ഷേത്രം
തൃശ്ശൂർ ജില്ലയിലെ പേരാമംഗലം ഗ്രാമത്തിലെ പ്രസിദ്ധമായ ഭഗവതി ക്ഷേത്രമാണ് തെച്ചികോട്ടുകാവ് .ഭദ്രകാളി ,ദുർഗ്ഗാദേവി, അയ്യപ്പൻ എന്നിവരാണ് പ്രധാന പ്രതിഷ്ഠകൾ.
വിടപറയാൻ മാത്രം
ശബ്‌ദട്രാക്ക്
എം കെ അർജുനനാണ് സംഗീതം, പൂവചൽ ഖാദർ വരികൾ.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:പൂവച്ചൽ-എം.കെ അർജ്ജുനൻ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:പി.കെ. ജോസഫ് സംവിധാനം ചെയ്ത ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
ഇന്റർനെറ്റ് ഓഫ് തിങ്സ്
ഇലക്ട്രോണിക്സ്, സോഫ്റ്റ്‌വെയർ, സെൻസറുകൾ, ആക്ച്ചുവേറ്ററുകൾ, കണക്റ്റീവിറ്റി എന്നിവ അടങ്ങിയിട്ടുള്ള വിവിധ ഭൗതികോപകരണങ്ങൾ, വാഹനങ്ങൾ, ഗൃഹോപകരണങ്ങൾ തുടങ്ങിയവയെ പരസ്പരം ബന്ധിപ്പിച്ചുകൊണ്ട് അവയ്ക്കിടയിൽ വിവര കൈമാറ്റം സാധ്യമാക്കിയിട്ടുള്ള ശൃംഖലയാണ് ഇന്റർനെറ്റ് ഓഫ് തിങ്‌സ് അഥവാ ഐ.ഓ.ടി..
ഓരോ ഉപകരണത്തെയും അതിന്റെതായ കമ്പ്യൂട്ടിങ് വ്യവസ്ഥിക്കുള്ളിൽ സവിശേഷമായി തിരിച്ചറിയാൻ കഴിയുന്നതും നിലവിലുള്ള ഇന്റർനെറ്റ് അടിസ്ഥാനസൗകര്യങ്ങളിൽ പരസ്പരം കോർത്തിണങ്ങി പ്രവർത്തിപ്പിക്കാൻ കഴിയുന്നതുമാണ്. 2020 ഓടുകൂടി 30 ദശലക്ഷം ഉപകരണങ്ങളെ ഇന്റർനെറ്റ് ഓഫ് തിംഗ്സ് മുഖാന്തരം ബന്ധിപ്പിക്കാൻ കഴിയുമെന്ന് കണക്കുകൾ സൂചിപ്പിക്കുന്നു. കൂടാതെ, IoT യുടെ അന്താരാഷ്ട്ര വിപണിമൂല്യം 7.1 ട്രില്യൻ ഡോളറായി ഉയരുമെന്നും പ്രതീക്ഷിക്കുന്നു. ഒന്നിലധികം സാങ്കേതികവിദ്യകൾ, തത്സമയ വിശകലനം, മെഷീൻ ലേണിംഗ്, യുബിക്വിറ്റസ് കമ്പ്യൂട്ടിംഗ്, കമ്മോഡിറ്റി സെൻസറുകൾ, എംബെഡഡ് സിസ്റ്റങ്ങൾ എന്നിവയുടെ സംയോജനത്തിലൂടെ ഈ മേഖല വികസിക്കാനിടായി. എംബെഡഡ് സിസ്റ്റങ്ങൾ, വയർലെസ് സെൻസർ നെറ്റ്‌വർക്കുകൾ, നിയന്ത്രണ സംവിധാനങ്ങൾ, ഓട്ടോമേഷൻ (വീട്, ബിൽഡിംഗ് ഓട്ടോമേഷൻ എന്നിവയുൾപ്പെടെ) പരമ്പരാഗത മേഖലകൾ, മറ്റുള്ളവ എല്ലാം ഇന്റർനെറ്റ് പ്രവർത്തനക്ഷമമാക്കുന്നതിന് സംഭാവന ചെയ്യുന്നു. ഉപഭോക്തൃ വിപണിയിൽ, ഐഒടി(IoT)സാങ്കേതികവിദ്യ "സ്മാർട്ട് ഹോം" എന്ന ആശയവുമായി ബന്ധപ്പെട്ട ഉൽപ്പന്നങ്ങളുടെ പര്യായമാണ്, വീട്ടുപകരണങ്ങളും (ലൈറ്റിംഗ് ഫർണിച്ചറുകൾ, തെർമോസ്റ്റാറ്റുകൾ, ഹോം സെക്യൂരിറ്റി സിസ്റ്റങ്ങളും ക്യാമറകളും, മറ്റ് വീട്ടുപകരണങ്ങൾ) സാധാരണമായ ഇക്കോസിസ്റ്റത്തിലും, സ്മാർട്ട്ഫോണുകളും സ്മാർട്ട് സ്പീക്കറുകളും പോലുള്ള ഇക്കോസിസ്റ്റവുമായി ബന്ധപ്പെട്ട ഉപകരണങ്ങൾ വഴി നിയന്ത്രിക്കാനാകും. ആരോഗ്യപരിപാലന സംവിധാനങ്ങളിലും ഐഒടി ഉപയോഗിക്കാം.
ചരിത്രം
സ്മാർട്ട് ഉപകരണങ്ങളുടെ ശൃംഖലയെക്കുറിച്ചുള്ള പ്രധാന ആശയം 1982-ൽ തന്നെ ചർച്ച ചെയ്യപ്പെട്ടിരുന്നു. കാർനെഗി മെലോൺ യൂണിവേഴ്സിറ്റിയിലെ ഒരു പരിഷ്കരിച്ച കൊക്കക്കോള വെൻഡിംഗ് മെഷീൻ ആദ്യത്തെ അർപ്പാനെറ്റ് (ARPANET)കണക്റ്റുചെയ്‌ത ഉപകരണമായി, അതിന്റെ ഇൻവെന്ററി ഉപയോഗിച്ച് ലോഡ് ചെയ്ത പാനീയങ്ങൾ തണുത്തതാണോ അല്ലയോ എന്ന് റിപ്പോർട്ടുചെയ്യാൻ കഴിയും. സർവ്വവ്യാപിയായ കമ്പ്യൂട്ടിംഗിനെക്കുറിച്ചുള്ള മാർക്ക് വീസറിന്റെ 1991 ലെ പ്രബന്ധം, "21-ാം നൂറ്റാണ്ടിലെ കമ്പ്യൂട്ടർ", യുബികോമ്പ്(UBIComp), പെർകോം(PerCom) തുടങ്ങിയ അക്കാദമിക് വേദികൾ ഐഒടിയുടെ സമകാലിക കാഴ്ചപ്പാട് സൃഷ്ടിച്ചു. 1994 ൽ, ഐഇഇഇ(IEEE) സ്പെക്ട്രത്തിന്റെ ആശയം റെസ രാജി വിവരിച്ചത് ഇപ്രകാരമാണ് "വീട്ടുപകരണങ്ങൾ മുതൽ മുഴുവൻ ഫാക്ടറികൾ വരെ എല്ലാം സംയോജിപ്പിച്ച് ഓട്ടോമേറ്റ് ചെയ്യുന്നതിനായി" ഡാറ്റയുടെ ചെറിയ പാക്കറ്റുകൾ ഒരു വലിയ നോഡുകളിലേക്ക് നീക്കുന്നു". 1993 നും 1997 നും ഇടയിൽ, നിരവധി കമ്പനികൾ മൈക്രോസോഫ്റ്റിന്റെ അറ്റ് വർക്ക് അല്ലെങ്കിൽ നോവലിന്റെ നെസ്റ്റ്(NEST)പോലുള്ള പരിഹാരങ്ങൾ നിർദ്ദേശിച്ചു. 1999-ൽ ദാവോസിൽ നടന്ന വേൾഡ് ഇക്കണോമിക് ഫോറത്തിൽ അവതരിപ്പിച്ച "ആറ് വെബ്സ്" ചട്ടക്കൂടിന്റെ ഭാഗമായി ഡിവൈസ്-ടു-ഡിവൈസ് ആശയവിനിമയം ബിൽ ജോയ് വിഭാവനം ചെയ്തപ്പോൾ ഈ ഫീൽഡ് ശക്തി പ്രാപിച്ചു.
1985 സെപ്റ്റംബറിൽ പ്രസിദ്ധീകരിച്ച വാഷിംഗ്ടൺ ഡിസിയിലെ കോൺഗ്രസണൽ ബ്ലാക്ക് കോക്കസ് ഫൗണ്ടേഷന്റെ പതിനഞ്ചാം വാർഷിക നിയമസഭാ വാരാന്ത്യത്തിൽ പീറ്റർ ടി ലൂയിസിന്റെ ഒരു പ്രസംഗത്തിലാണ് "ഇന്റർനെറ്റ് ഓഫ് തിംഗ്സ്" എന്ന ആശയവും ഈ പദവും ആദ്യമായി പ്രത്യക്ഷപ്പെട്ടത്. ലൂയിസിന്റെ അഭിപ്രായത്തിൽ, "ഇൻറർനെറ്റ് ഓഫ് തിംഗ്സ്, അല്ലെങ്കിൽ ഐഒടി, വിദൂര നിരീക്ഷണം, സ്റ്റാറ്റസ്, മാനിപ്പുലേഷൻ, അത്തരം ഉപകരണങ്ങളുടെ ട്രെൻഡുകൾ വിലയിരുത്തൽ എന്നിവ പ്രാപ്തമാക്കുന്നതിന് കണക്റ്റുചെയ്യാവുന്ന ഉപകരണങ്ങളും സെൻസറുകളും ഉപയോഗിച്ച് ആളുകൾ, പ്രക്രിയകൾ, സാങ്കേതികവിദ്യ എന്നിവയുടെ സംയോജനമാണ്."
"ഇന്റർനെറ്റ് ഓഫ് തിംഗ്സ്" എന്ന പദം 1999-ൽ എംഐടിയുടെ ഓട്ടോ-ഐഡി സെന്ററായ പ്രോക്ടർ & ഗാംബിളിന്റെ കെവിൻ ആഷ്ടൺ സ്വതന്ത്രമായി ഉപയോഗിച്ചുവെങ്കിലും "ഇൻറർനെറ്റ് ഫോർ തിംഗ്സ്" എന്ന വാക്യമാണ് അദ്ദേഹം ഇഷ്ടപ്പെട്ടിരുന്നത്. ആ സമയത്ത്, റേഡിയോ ഫ്രീക്വൻസി ഐഡന്റിഫിക്കേഷൻ (ആർഎഫ്ഐഡി) ഇന്റർനെറ്റിന്റെ കാര്യങ്ങൾക്ക് അത്യാവശ്യമാണെന്ന് അദ്ദേഹം കണ്ടു, കമ്പ്യൂട്ടറുകൾക്ക് എല്ലാ വ്യക്തിഗത കാര്യങ്ങളും നിയന്ത്രിക്കാൻ ഇത് അനുവദിക്കുന്നു. ആളുകളുടെയും വസ്തുക്കളുടെയും ഇടയിൽ പുതിയ ആശയവിനിമയം സാധ്യമാക്കുന്നതിന് വിവിധ ഗാഡ്‌ജെറ്റുകളിലും ദൈനംദിന ആവശ്യങ്ങൾക്കും ഹ്രസ്വ-ദൂര മൊബൈൽ ട്രാൻസ്‌സീവറുകൾ ചേർക്കുക എന്നതാണ് ഇന്റർനെറ്റ് ഓഫ് തിംഗ്‌സിന്റെ പ്രധാന വിഷയം.
ഇന്റർനെറ്റിനെ "ആളുകളെക്കാൾ കൂടുതൽ 'വസ്തുക്കളോ'മറ്റോ ഇന്റർനെറ്റിലേക്ക് കണക്റ്റുചെയ്‌തിരിക്കുന്ന സമയം" എന്ന് നിർവ്വചിക്കുന്നു. 2008 നും 2009 നും ഇടയിൽ ഐഒടി "ജനിച്ചു" എന്ന് സിസ്കോ സിസ്റ്റംസ് കണക്കാക്കുന്നു, കാര്യങ്ങൾ/ആളുകളുടെ അനുപാതം 2003 ൽ 0.08 ൽ നിന്ന് 2010 ൽ 1.84 ആയി വർദ്ധിച്ചു.
ഉപഭോക്തൃ ആപ്ലിക്കേഷനുകൾ
കണക്റ്റുചെയ്‌ത വാഹനങ്ങൾ, ഹോം ഓട്ടോമേഷൻ, ധരിക്കാവുന്ന സാങ്കേതികവിദ്യ(wearable technology),കണക്‌റ്റുചെയ്‌ത ആരോഗ്യം,വിദൂര നിരീക്ഷണ ശേഷിയുള്ള ഉപകരണങ്ങൾ എന്നിവയുൾപ്പെടെ ഉപഭോക്തൃ ഉപയോഗത്തിനായി ഐഒടി ഉപകരണങ്ങൾ സൃഷ്‌ടിക്കപ്പെട്ടിരിക്കുന്നു.
അവലംബം
വർഗ്ഗം:ഇന്റർനെറ്റ്
ഫിലിപ്പ് ലാം
2014ലെ ഫിഫ ഫുട്ബോൾ ലോകകപ്പ് നേടിയ ജർമനി ടീമിന്റെ ക്യാപ്റ്റനായിരുന്നു ഫിലിപ്പ് ലാം. മികച്ച ജർമൻ ഫുട്ബോൾ താരങ്ങളിലൊരാളായിരുന്ന അദ്ദേഹം  2014 ജൂലൈയിൽ വിരമിച്ചു. മിഡ്ഫീൽഡറായും ഡിഫൻഡറായും കളിച്ചിട്ടുണ്ട്.
ജീവിതരേഖ
1983 നവംബർ 11ൽ പടിഞ്ഞാറേ ജർമ്മനിയിലെ മ്യൂണിക്കിൽ ജനിച്ചു. കുട്ടിക്കാലത്ത് ബയറണിന്റെ ബോൾ ബോയ് ആയിരുന്നു ലാം.
കായിക ജീവിതം
ജർമനിക്കുവേണ്ടി 113 മത്സരങ്ങളും ബയറൺ മ്യൂണിക്കിനുവേണ്ടി ഇരുനൂറ്റി അറുപതു മത്സരങ്ങളും കളിച്ചിട്ടുണ്ട്. അർജന്റീനയെ മറികടന്ന് കിരീടം ചൂടിയ ലോകകപ്പ് ഫൈനൽ ലാമിന്റെ 113-ആം മത്സരമായിരുന്നു. ലാമിന്റെ നേതൃത്വത്തിൽ 2013ൽ ബെറൂസിയയെ തോൽപിച്ച് ബയറൺ മ്യൂണിക്ക് യുവേഫ ചാമ്പ്യൻസ് ലീഗിൽ കിരീടമണിഞ്ഞിരുന്നു. കഴിഞ്ഞ വർഷം ലാം നേതൃത്വത്തിൽ മൂന്ന് സുപ്രധാന കിരീടങ്ങളാണ് ബയറൺ നേടിയത്. ജർമനിക്കുവേണ്ടി മൂന്ന് ലോകകപ്പ് കളിച്ചിട്ടുണ്ട്. പതിനൊന്നാം വയസ്സിലാണ് ക്ലബിന്റെ ജൂനിയർ ടീമിൽ കളിച്ചുതുടങ്ങിയത്. പതിനേഴാം വയസ്സിൽ ബയറണിന്റെ ബി ടീമിലും 2002ൽ സീനിയർ ടീമിലും അരങ്ങേറ്റം കുറിച്ചു. ബുണ്ടസ്‌ലീഗയിൽ പകരക്കാരനായി അരങ്ങേറിയ ലാമിന് തുടക്കത്തിൽ താരനിബഢമായ ഫസ്റ്റ് ഇലവനിൽ ഇടം നേടാൻ നന്നായി വിഷമിക്കേണ്ടിവന്നു. അങ്ങനെ കുറച്ചുകാലം വി.എഫ്.ബി സ്റ്റുട്ട്ഗർട്ടിനുവേണ്ടി വായ്പാതാരരമായി കളിച്ചു.പിന്നീട് 2005ലാണ് ബയറണിൽ തിരിച്ചെത്തുന്നത്. തുടക്കത്തിൽ ഏത് പൊസിഷനിൽ കളിക്കണം എന്നതു സംബന്ധിച്ച ആശങ്ക നിലനിന്നെങ്കിലും ലൂയി വാൻ ഗാൽ പരിശീലകനായി എത്തിയതോടെയാണ് റൈറ്റ് ബാക്ക് പൊസിഷനിലേയ്ക്ക് മാറാനായത്. നിലവിലെ പരിശീലകൻ പെപ്പ് ഗ്വാർഡിയോള ഡിഫൻസീവ് മിഡ്ഫീൽഡറായാണ് ലാമിനെ ഉപയോഗിച്ചത്. 2011ൽ വാൻ ബൊമ്മൽ പോയതോടെയാണ് ലാമിന് ക്യാപ്റ്റന്റെ ആം ബാൻഡ് നൽകിയത്. 2018 വരെ നീളുന്ന കരാറാണ് കഴിഞ്ഞ മാസം ലാം ബയറണുമായി ഒപ്പിട്ടത്.
ആത്മകഥ
2011 ഓഗസ്റ്റ് 27ൽ Der feine Unterschied: Wie man heute Spitzenfußballer wird എന്ന തന്റെ ആത്മകഥ പുറത്തിറക്കി. തന്റെ ഫുട്ബോൾ ജീവിതത്തെക്കുറിച്ച് പരാമർശിക്കുന്നുണ്ട്.
അന്താരാഷ്ട്ര ഗോളുകൾ
''Scores and results table. Germany's goal tally first:''
റോയൽ ബൊട്ടാണിക് ഗാർഡൻ, എഡിൻബർഗ്
റോയൽ ബൊട്ടാണിക് ഗാർഡൻ എഡിൻബർഗ് സ്കോട്ടിഷ് ഗവൺമെന്റിന്റെ എക്സിക്യൂട്ടീവ് നോൺ-ഡിപ്പാർട്ട്മെന്റൽ പബ്ലിക് ബോഡിയാണ്. റീജിയസ് കീപ്പർ സൈമൺ മിൽനെയുടെ നേതൃത്വത്തിലുള്ള പൊതു ഉദ്യാനവും ആസ്ഥാനവുമാണ് എഡിൻബർഗ് സൈറ്റ്.
ഫിലിപ്പ് ലാം
പുറം കണ്ണികൾ
വർഗ്ഗം:ജർമ്മൻ ഫുട്ബോൾ കളിക്കാർ വർഗ്ഗം:1983-ൽ ജനിച്ചവർ വർഗ്ഗം:2006 ഫിഫ ലോകകപ്പിലെ കളിക്കാർ വർഗ്ഗം:2010 ഫിഫ ലോകകപ്പിലെ കളിക്കാർ വർഗ്ഗം:2014 ഫിഫ ലോകകപ്പിലെ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ
റോയൽ ബൊട്ടാണിക് ഗാർഡൻ, എഡിൻബർഗ്
ചരിത്രം
1670-ൽ ഹോളിറൂഡ് കൊട്ടാരത്തിനടുത്തുള്ള സെന്റ് ആൻസ് യാർഡിൽ ഡോ. റോബർട്ട് സിബാൾഡും ഡോ. ആൻഡ്രൂ ബാൽഫോറും ചേർന്നാണ് എഡിൻബർഗ് ബൊട്ടാണിക് ഗാർഡൻ സ്ഥാപിച്ചത്. ഓക്സ്ഫോർഡിന് ശേഷം ബ്രിട്ടനിലെ ഏറ്റവും പഴക്കം ചെന്ന രണ്ടാമത്തെ ബൊട്ടാണിക്കൽ പൂന്തോട്ടമാണിത്. തോട്ടത്തിന്റെ അടിസ്ഥാനമായി ഉപയോഗിച്ച സസ്യ ശേഖരം 2nd എലിബാങ്ക് പ്രഭു സർ പാട്രിക് മുറെയുടെ സ്വകാര്യ ശേഖരമായിരുന്നു. 11672 സെപ്റ്റംബറിൽ അദ്ദേഹത്തിന്റെ മരണത്തെത്തുടർന്ന് 1672-ൽ ലിവിംഗ്സ്റ്റൺ പീലിലുള്ള അദ്ദേഹത്തിന്റെ വീട്ടിൽ നിന്ന് മാറ്റുകയായിരുന്നു. ഒറിജിനൽ സൈറ്റ് "ഹോളിറൂഡ് ആബിയിലെ നോർത്ത് യാർഡിലെ തോട്ടക്കാരനായ ജോൺ ബ്രൗണിൽ നിന്ന് ലഭിച്ചു. ചുറ്റും ഏകദേശം 40 അടി അളവ് ഉൾപ്പെടുത്തിയിരുന്നു. ലെവിംഗ്സ്റ്റോണിൽ നിന്നും മറ്റ് പൂന്തോട്ടങ്ങളിൽ നിന്നും ശേഖരിച്ചതനുസരിച്ച്, തൊള്ളായിരത്തോളം സസ്യങ്ങളുടെ ശേഖരം അവർ സംഘടിപ്പിച്ചിരുന്നു.
അവലംബം
വർഗ്ഗം:തോട്ടങ്ങൾ വർഗ്ഗം:എഡിൻ‌ബർഗിലെ പൂന്തോട്ടങ്ങൾ
റയ്സിൻ
ആവണക്കിന്റെ കുരുവിൽ നിന്നും ഉൽപാദിപ്പിക്കുന്ന ഒരു മാരകവിഷമാണ് റയ്സിൻ. കുറച്ച് ഉപ്പുമണികളുടെ മാത്രം വലിപ്പം വരുന്ന ഒരു ഡോസ് ശുദ്ധമായ റയ്സിൻ പൗഡറിനു ഒരു മനുഷ്യനെ കൊല്ലാനാവും.
അവലംബം
വർഗ്ഗം:മാംസ്യങ്ങൾ
വെയ്ബാക്ക് മെഷീൻ
വേൾഡ് വൈഡ് വെബിനേയും ഇന്റർനെറ്റിൽ സൂക്ഷിച്ചിരിക്കുന്ന മറ്റു വിവരങ്ങളും ശേഖരിച്ച് സൂക്ഷിക്കുന്ന ഒരു ഡിജിറ്റൽ ശേഖരണിയാണ് വെയ്ബാക്ക് മെഷീൻ (Wayback Machine). സാൻ ഫ്രാൻസിസ്കോ ആസ്ഥാനമാക്കി ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയായ ഇന്റർനെറ്റ് ആർകൈവ് ആണ് വെയ്ബാക്ക് മെഷീൻ എന്ന ഡിജിറ്റൽ ശേഖരണിക്ക് രൂപം നൽകിയത്. 2001 ൽ ആണ് വെയ്ബാക്ക് മെഷീൻ രൂപീകൃതമായത്. കമ്പ്യൂട്ടർ എൻജീയർമാരായ ബ്രെവ്സ്റ്റർ കാലെയും  ബ്രൂസ് ഗില്ലറ്റും ചേർന്നാണ് ഇത്  സജ്ജീകരിച്ചത്. ഈ സേവനം വഴി ഉപയോക്താക്കൾക്ക് ശേഖരിച്ച അതേ പതിപ്പിൽ നാൾവഴി അനുസരിച്ച്  വെബ് താളുകൾ കാണാൻ സാധിക്കുന്നു. നാൾവഴി അനുസരിച്ച് വെബ് താളുകളുടെ പതിപ്പുകൾ ഉപയോക്താക്കളിൽ എത്തിക്കുന്ന വെയ്ബാക്ക് മെഷീന് ഈ പേരുനൽകിയത് The Rocky and Bullwinkle Show എന്ന കാർട്ടൂൺ പരമ്പരയിലെ ഒരു സാങ്കൽപിക സമയ യന്ത്രമായ WABAC മെഷീൻ അല്ലെങ്കിൽ വേ മെഷീൻ എന്നതിൽ നിന്നാണ്.
സംഭരണ ശേഷി
2009 ആയപ്പോഴേക്കും ഇതിൽ 15 പെറ്റാബൈറ്റുകളോളം ശേഖരങ്ങളുണ്ടായി. ആ സമയത്ത് മാസത്തിൽ 100 ടെറാബൈറ്റ് എന്ന തോതിൽ വർദ്ധനവുണ്ടായി. 2003 ൽ 12 ടെറാബൈറ്റ് എന്ന തോതിലായിരുന്നു വർദ്ധനവ്. കാപ്രിക്കോൺ ടെക്നോളജീസ് നിർമിച്ച 1.4 PetaBytes/ rack ശേഷിയുള്ള പെറ്റാബോക്സിലാണ് വിവരങ്ങൾ ശേഖരിച്ച് സൂക്ഷിച്ചിരുന്നത്. 2009 ൽ വെയ്ബാക്ക് മെഷീന്റെ ശേഖരം സൺമൈക്രോസിസ്റ്റംസ് നിർമിച്ച ഓപ്പൺസോഴ്സ് കമ്പ്യൂട്ടർ ഡാറ്റ സംഭരണിയിലേക്ക് മാറ്റി.
വളർച്ച
2013 ഒക്ടോബറിൽ വെയ്ബാക്ക് മെഷീൻ വെബ്സൈറ്റിന്റെ ആഗോള അലെക്സ റാങ്ക് 162 ആയിരുന്നു. എന്നാൽ 2015 മാർച്ച് ആയപ്പോഴേക്കും 208 ആയി മാറി.
പുറത്തേക്കുള്ള കണ്ണികൾ
വർഗ്ഗം:വെബ്സൈറ്റ് ശേഖരണികൾ വർഗ്ഗം:ഇന്റെർനെറ്റിന്റെ ചരിത്രം വർഗ്ഗം:ആർക്കൈവ്സ്
ന്യൂ ബ്രൺസ്വിക്ക്
ലഘുചിത്രം|ന്യൂ ബ്രൺസ്വിക്ക് ന്യൂ ബ്രൺസ്വിക്ക് കാനഡയുടെ കിഴക്കൻ തീരത്തെ നാല് അറ്റ്ലാന്റിക് പ്രവിശ്യകളിലൊന്നാണ്. കാനഡയുടെ ഭരണഘടന പ്രകാരം ന്യൂ ബ്രൺസ്വിക്ക് മാത്രമാണ് രാജ്യത്തെ ദ്വിഭാഷാ പ്രവിശ്യ. ജനസംഖ്യയുടെ മൂന്നിൽ രണ്ടുഭാഗം ഇംഗ്ളീഷ് സംസാരിക്കുന്നവരായും മൂന്നാമതു ഭാഗം ഫ്രഞ്ച് സംസാരിക്കുന്നവരായും സ്വയം പ്രഖ്യാപിക്കുന്നു. ജനസംഖ്യയിൽ മൂന്നിലൊന്ന് ഇരുഭാഷകളും ഒരുപോലെ സംസാരിക്കുന്നവാരായി വെളിവാക്കുന്നു. അസാധാരണമായി ജനസംഖ്യയുടെ പകുതി മാത്രം പട്ടണപ്രദേശങ്ങളിൽ ജീവിക്കുന്നു. കൂടുതലും ഗ്രേറ്റർ മോൺക്ടൺ, ഗ്രേറ്റർ സെന്റ് ജോൺ, എന്നിവിടങ്ങളിലും തലസ്ഥാനമായ ഫ്രഡറിക്ടണിലുമായാണ് വസിക്കുന്നത്.
അവലംബം
വർഗ്ഗം:കാനഡയിലെ പ്രവിശ്യകൾ വർഗ്ഗം:കാനഡയിലെ പ്രവിശ്യകളും പ്രദേശങ്ങളും
ആറ്റൻബറോസോറസ്
പ്ലിസിയോസൗർ ജെനുസിൽ പെട്ട ഒരു സമുദ്ര ഉരഗമാണ് ആറ്റൻബറോസോറസ്. തുടക്ക ജുറാസ്സിക് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഇംഗ്ലണ്ടിൽ നിന്നാണ്. പ്രമുഖ ബ്രിട്ടീഷ് പ്രക്ഷേപകനും പ്രകൃതി ശാസ്ത്രജ്ഞനുമായ ഡേവിഡ് ആറ്റൻബറോയുടെ പേരാണ് ഇവയ്ക്ക് നൽകിയിരിക്കുന്നത്. ഇവയുടെ യഥാർത്ഥ ഫോസ്സിൽ നാസി ജർമനിയുടെ ബോംബാക്രമണത്തിൽ നശിച്ചു പോയി ഇന്ന് മ്യുസിയത്തിൽ കാന്നുന്നത് ഇതിന്റെ പകർപ്പ് മാത്രം ആണ്
അവലംബം
വർഗ്ഗം:പ്ലിസിയോസോറിയാ
നന്യൂ
വടക്കൻ വിയറ്റ്നാമിന്റെ ചില ഭാഗങ്ങളും ആധുനിക ചൈനീസ് പ്രവിശ്യകളായ ഗ്വാങ്‌ഡോംഗ്, ഗ്വാങ്‌സി, യുന്നാൻ എന്നിവയും ഉൾക്കൊള്ളുന്ന ഒരു പുരാതന രാജ്യമായിരുന്നു നന്യൂ., സതേൺ യു അല്ലെങ്കിൽ നാം വിയറ്റ് എന്നും വിളിക്കുന്നു, (Nam Việt ; Namzyied) ക്വിൻ രാജവംശത്തിന്റെ തകർച്ചയ്ക്ക് ശേഷം ബിസി 204-ൽ അന്നത്തെ നാൻഹായ് കമാൻഡറായിരുന്ന ഷാവോ ടുവോ നാൻഹായ് സ്ഥാപിക്കപ്പെട്ടു. ആദ്യം, അതിൽ നാൻഹായ്, ഗുയിലിൻ, സിയാങ് എന്നീ കമാൻഡറികൾ ഉൾപ്പെട്ടിരുന്നു.
ബിസി 196-ൽ, ഷാവോ ടുവോ ഹാൻ ചക്രവർത്തിക്ക് ആദരവ് അർപ്പിച്ചു. നാൻയുവിൽ ഹാൻ നേതാക്കൾ "വിദേശ സേവകൻ" എന്ന് വിളിക്കുന്നു. അതായത് ഒരു വാസൽ സ്റ്റേറ്റ്. ബിസി 183 ഓടെ, നന്യൂവും ഹാൻ രാജവംശവും തമ്മിലുള്ള ബന്ധം മോശമായി. ഷാവോ ടുവോ ഒരു ചക്രവർത്തിയെന്ന് സ്വയം വിശേഷിപ്പിക്കാൻ തുടങ്ങി. ഇത് നന്യൂവിന്റെ പരമാധികാരം സൂചിപ്പിക്കുന്നു. ബിസി 179-ൽ, ഹാനും നന്യൂവും തമ്മിലുള്ള ബന്ധം മെച്ചപ്പെട്ടു. ഷാവോ ടുവോ വീണ്ടും കീഴടങ്ങി. ഇത്തവണ ഹാൻ ചക്രവർത്തിയുടെ അധീനതയിലുളള ഒരു രാജ്യമായി. ഹാനിൽ നിന്ന് നന്യൂ സ്വയംഭരണാധികാരം നിലനിർത്തിയിരുന്നതിനാൽ, കീഴടങ്ങൽ അത്ര ആഴമില്ലാത്തതായിരുന്നു. ഷാവോ ടുവോ മരിക്കുന്നതുവരെ നാൻ‌യുവിലുടനീളം "ചക്രവർത്തി" എന്ന് വിളിക്കപ്പെട്ടു. ക്രി.മു. 113-ൽ നാലാം തലമുറ നേതാവ് ഷാവോ സിംഗ് നാൻയുവിനെ ഹാൻ സാമ്രാജ്യത്തിന്റെ ഭാഗമായി ഉൾപ്പെടുത്താൻ ശ്രമിച്ചു. അദ്ദേഹത്തിന്റെ പ്രധാനമന്ത്രി ലു ജിയ ശക്തമായി എതിർത്തു. തുടർന്ന് ഷാവോ സിങിനെ കൊന്നു. ജ്യേഷ്ഠൻ ഷാവോ ജിയാൻഡെയെ സിംഹാസനത്തിൽ പ്രതിഷ്ഠിക്കുകയും ഹാൻ രാജവംശവുമായി ഏറ്റുമുട്ടാൻ നിർബന്ധിക്കുകയും ചെയ്തു. അടുത്ത വർഷം, ചൈനയിലെ വെൻ ചക്രവർത്തി ഒരു ലക്ഷം സൈനികരെ നന്യൂവിനെതിരെ യുദ്ധത്തിന് അയച്ചു. വർഷാവസാനത്തോടെ സൈന്യം നന്യൂവിനെ നശിപ്പിക്കുകയും ഹാൻ ഭരണം സ്ഥാപിക്കുകയും ചെയ്തു. ഈ രാജ്യം 93 വർഷം നീണ്ടുനിന്നു. അതിൽ അഞ്ച് തലമുറ വരെ രാജാക്കന്മാരുണ്ടായിരുന്നു.
ക്വിൻ രാജവംശത്തിന്റെ തകർച്ചയെ ചുറ്റിപ്പറ്റിയുള്ള കുഴപ്പങ്ങൾക്കിടെ ലിങ്‌നാൻ പ്രദേശത്തിന്റെ അണിനിര നന്യൂവിന്റെ അടിസ്ഥാനം സംരക്ഷിച്ചു. ഇത് പ്രധാനമായും ഹാൻ ചൈനീസ് വടക്കൻ പ്രദേശങ്ങൾ അനുഭവിക്കുന്ന ബുദ്ധിമുട്ടുകൾ ഒഴിവാക്കാൻ തെക്കൻ മേഖലയെ സഹായിച്ചു. ചൈനീസ് ഹൃദയഭൂമിയിൽ നിന്നുള്ള നേതാക്കളാണ് ഈ രാജ്യം സ്ഥാപിച്ചത്. കൂടാതെ ചൈനീസ് ബ്യൂറോക്രസിയും കൂടുതൽ നൂതനമായ കാർഷിക, കരകൗശല വിദ്യകളും തെക്കൻ പ്രദേശങ്ങളിലെ നിവാസികളിലേക്ക് കൊണ്ടുവരുന്നതിനും ചൈനീസ് ഭാഷയെക്കുറിച്ചും എഴുത്ത് സമ്പ്രദായത്തെക്കുറിച്ചും അറിവുണ്ടായിരുന്നു. നാൻ‌യു നേതാക്കൾ "നൂറു യു ഗോത്രങ്ങളെ ഏകോപിപ്പിക്കുകയും ഒന്നിപ്പിക്കുകയും (ചൈനീസ്: 和 集 百越) നയം പ്രോത്സാഹിപ്പിക്കുകയും സഹവാസികളായ യാൻ ചൈനക്കാരെ അവരുടെ ജന്മനാട്ടിൽ നിന്ന് മഞ്ഞ നദിയുടെ തെക്കോട്ട് കുടിയേറാൻ പ്രോത്സാഹിപ്പിക്കുകയും ചെയ്തു. രണ്ട് സംസ്കാരങ്ങളുടെയും ജനങ്ങളുടെയും പരസ്പര സ്വാംശീകരണത്തെ അവർ പിന്തുണച്ചു. ഹാൻ സംസ്കാരത്തെയും ചൈനീസ് ഭാഷയെയും മേഖലയിലുടനീളം പ്രചരിപ്പിച്ചു. എന്നിരുന്നാലും യഥാർത്ഥ യു സംസ്കാരത്തിന്റെ പല ഘടകങ്ങളും സംരക്ഷിക്കപ്പെട്ടു.
വിയറ്റ്നാമിൽ, നന്യൂവിന്റെ ഭരണാധികാരികളെ ത്രിശൂ രാജവംശം എന്ന് വിളിക്കുന്നു. "വിയറ്റ്നാം" എന്ന പേര് നാൻ‌യുവിന്റെ വിയറ്റ്നാമീസ് ഉച്ചാരണമായ നം വിയറ്റിൽ നിന്നാണ്.
പുറത്തേക്കുള്ള കണ്ണികൾ
വർഗ്ഗം:യുന്നാന്റെ ചരിത്രം
ജെയ് ഭീം (ചലചിത്രം)
ഒരു തമിഴ് ചലചിത്രമാണ് ജെയ് ഭീം. 2021-ൽ ആമസോൺ പ്രൈമിലൂടെ റിലീസ് ചെയ്യപ്പെട്ട ഈ ചിത്രം തമിഴ്നാട്ടിലെ ഇരുളർ ജാതിയിൽ പെട്ട രാജകണ്ണിന്റെ തിരോധാനവുമായി (1993) ബന്ധപ്പെട്ട് നടന്ന നിയമപോരാട്ടത്തെ അവലംബിച്ചാണ് മുന്നോട്ട് നീങ്ങുന്നത്. അഭിഭാഷകനായിരുന്ന കെ. ചന്ദ്രുവും സംഘവും നടത്തിയ ഈ പോരാട്ടത്തിലൂടെ നീതി തേടുന്ന കഥയിൽ സൂര്യ, ലിജി മോൾ ജോസ്, കെ. മണികണ്ഠൻ, രജിഷ വിജയൻ, പ്രകാശ് രാജ്, റാവു രമേശ് തുടങ്ങിയവർ അഭിനയിക്കുന്നുണ്ട്. 2ഡി എന്റർടൈന്മെന്റിന് കീഴിൽ സൂര്യയും ജ്യോതികയും ചേർന്നാണ് ചിത്രം നിർമ്മിച്ചിരിക്കുന്നത് .ഈ സിനിമയുടെ പേരിൽ നിരവധി വിമർശനങ്ങൾ സൂര്യ നേരിടുക ഉണ്ടായി. ഓസ്കർ പ്രഖ്യാപനത്തിന് വരെ എത്തി ഈ സിനിമ പ്രശസ്തി ആർജിക്കുകയുണ്ടായി.
കഥ
1993-ൽ, എലിശല്യം നിയന്ത്രിക്കാനും വിഷമുള്ള പാമ്പുകളെ പിടിക്കാനും അടിച്ചമർത്തുന്ന ജാതിക്കാരുടെ വയലുകളിൽ അധ്വാനിക്കുന്ന അടിച്ചമർത്തപ്പെട്ട ഇരുള ഗോത്രത്തിൽ നിന്നുള്ള ദമ്പതികളാണ് രാജകണ്ണും സെൻജെനിയും. ഒരു മുറിക്കുള്ളിൽ നുഴഞ്ഞുകയറിയ പാമ്പിനെ പിടിക്കാൻ രാജകണ്ണുവിനെ ഒരു പണക്കാരന്റെ വീട്ടിലേക്ക് വിളിക്കുന്നു. അടുത്ത ദിവസം, പുരുഷന്റെ ഭാര്യ തന്റെ അലമാരയിൽ നിന്ന് ആഭരണങ്ങൾ നഷ്ടപ്പെട്ടതായി അറിയിക്കുകയും രാജകണ്ണുവിനെ സംശയം ഉന്നയിക്കുകയും ചെയ്തപ്പോൾ ഒരു മോഷണ കേസ് റിപ്പോർട്ട് ചെയ്യപ്പെടുന്നു. രാജകണ്ണുവിന്റെ വീട്ടിൽ തെളിവെടുപ്പിനായി പൊലീസ് അതിക്രമിച്ചു കയറി. ജോലി സംബന്ധമായി രാജകണ്ണു നേരത്തെ ടൗണിൽ നിന്ന് പോയിരുന്നു. ആക്രമണസമയത്ത്, ഗർഭിണിയായ സെൻജെനിയെ പോലീസ് ക്രൂരമായി മർദ്ദിക്കുകയും നിയമവിരുദ്ധമായി തടങ്കലിൽ വയ്ക്കുകയും ചെയ്തു. രാജകണ്ണുവിന്റെ സഹോദരൻ ഇരുട്ടുപൻ, സഹോദരി പച്ചയമ്മാൾ, ഭാര്യാ സഹോദരൻ മോസക്കുട്ടി എന്നിവരെ പോലീസ് അറസ്റ്റ് ചെയ്യുകയും രാജകണ്ണു എവിടെയാണെന്ന് സമ്മതിക്കാൻ അവരെ പീഡിപ്പിക്കുകയും ചെയ്യുന്നു. പോലീസ് രാജകണ്ണുവിനെ കണ്ടെത്തി ജയിലിലടച്ചു. കുറ്റം സമ്മതിക്കാൻ അവർ അവനെ പീഡിപ്പിക്കുന്നു, പക്ഷേ സെൻജെനിയെ വിട്ടയച്ചു. പിന്നീട്, തടങ്കലിൽ കഴിയുന്ന മൂന്ന് പുരുഷന്മാരും ഒളിവിലാണെന്നും പോലീസ് അവരെ എവിടെയാണെന്ന് അറിയിക്കാൻ ഭീഷണിപ്പെടുത്തുകയും ചെയ്യുന്നു.
ഇരുള ഗോത്രത്തിൽ നിന്നുള്ള മുതിർന്നവരെ പഠിപ്പിക്കുന്ന മിത്ര, ആദിവാസി സമൂഹങ്ങൾക്കായി കേസുകൾ നടത്തുന്ന അഭിഭാഷകനായ ചന്ദ്രുവിനെ കുറിച്ച് പഠിക്കുകയും സെൻജെനിക്ക് നീതി ലഭിക്കാൻ അവനെ പ്രേരിപ്പിക്കുകയും ചെയ്യുന്നു. സെൻജെനിയിൽ നിന്ന് അതുവരെ നടന്ന എല്ലാ സംഭവങ്ങളുടെയും വിവരണം കേട്ട ശേഷം, ചന്ദ്രു കോടതിയിൽ ഹേബിയസ് കോർപ്പസ് കേസ് ഫയൽ ചെയ്യുന്നു. ആദ്യം കീഴ്‌ക്കോടതിയിൽ ഹർജി ഫയൽ ചെയ്യാൻ കോടതി അവരെ ഉപദേശിക്കുന്നു, എന്നാൽ ചന്ദ്രു സാക്ഷി വിസ്താരം ആവശ്യപ്പെടുന്നു, ഇത് ഹേബിയസ് കോർപ്പസ് കേസിലെ നടപടിക്രമമല്ല. എന്നാൽ ചന്ദ്രു രാജൻ കേസ് ഉദ്ധരിച്ചു, കോടതി വഴങ്ങുന്നു. പോലീസ് ഉദ്യോഗസ്ഥരുടെ തെളിവുകളുടെ അടിസ്ഥാനത്തിൽ പോലീസിന് വേണ്ടി ഹാജരായ സോളിസിറ്റർ ജനറൽ, രാജകണ്ണും മറ്റ് രണ്ട് പേരും അറസ്റ്റിലായ അന്നു രാത്രി പോലീസ് കസ്റ്റഡിയിൽ നിന്ന് ഒളിവിൽ പോയതായി വാദിക്കുന്നു. സാക്ഷികളുടെ മൊഴികളിലെ വിടവുകൾ കണ്ടെത്തി, അവർ കള്ളസാക്ഷ്യം പറയുകയാണെന്ന് ചന്ദ്രു കണ്ടെത്തുകയും സബ് ഇൻസ്പെക്ടർ ഗുരുമൂർത്തി (ഒരു ജാതിവാദി), ഹെഡ് കോൺസ്റ്റബിൾ വീരസാമി, കോൺസ്റ്റബിൾ കിരുബാകരൻ എന്നിവരെ അന്വേഷിക്കാൻ കോടതിയോട് ആവശ്യപ്പെടുകയും ചെയ്യുന്നു.
അഡ്വക്കേറ്റ് ജനറൽ റാം മോഹൻ കേസ് ഏറ്റെടുക്കുകയും മൂന്ന് പ്രതികൾ കേരളത്തിലേക്ക് രക്ഷപ്പെട്ടതായി പോലീസിനെ പ്രതിരോധിക്കുകയും ചെയ്തു. കവർച്ച നടത്തി കേരളത്തിലേക്ക് ഒളിച്ചോടിയതായി ഇരുട്ടപ്പൻ ഫോൺ കോളിലൂടെ അറിയിച്ചതായി ഇരുട്ടപ്പന്റെ തൊഴിലുടമ വരദരാജുലു സമ്മതിക്കുന്നു. പ്രതികളായ മൂന്ന് പോലീസുകാരും വരദരാജുലുവിനെ ഒരു ഫോൺ വിളിക്കാൻ കേരളത്തിലെത്തിയെന്നും അദ്ദേഹം ഇരുട്ടപ്പന്റെ ശബ്ദം അനുകരിച്ചുവെന്നും ഗുരു സമ്മതിക്കുന്നുണ്ടെന്നും ചന്ദ്രു കണ്ടെത്തി. ചന്ദ്രുവിന്റെ ആവശ്യപ്രകാരം ഐജി പെരുമാൾസാമിയെ ഈ കേസിന്റെ ലീഡ് ഓഫീസറായി കോടതി നിയമിച്ചു. ആഴ്ചകളോളം നീണ്ട തിരച്ചിലിന് ശേഷം, ചന്ദ്രുവും പെരുമാൾസാമിയും മിത്രയും രാജകണ്ണുവിന്റെ മൃതദേഹം പോണ്ടിച്ചേരിയുടെ അതിർത്തിയിലേക്ക് മീറ്ററുകൾക്കടുത്തുള്ള റോഡിന് നടുവിൽ കണ്ടെത്തിയതായി കണ്ടെത്തി, അയാൾ ഓടിപ്പോയതിന്റെ പിറ്റേന്ന്. അജ്ഞാതനായി ചിത്രീകരിച്ച ശേഷം സംസ്‌കരിച്ചു. രാജകണ്ണു മരിച്ചത് വാഹനാപകടം മൂലമല്ല, പകരം ലോക്കപ്പ് കൊലപാതകം മൂലമാണെന്ന് ഇരുവരും വിശ്വസിക്കുന്നു.
രാജകണ്ണുവിന്റെ പോസ്റ്റ്‌മോർട്ടം നടത്തിയ പത്തോളജിസ്റ്റുമായി ചന്ദ്രു കൂടിയാലോചിക്കുന്നു. വാരിയെല്ല് ഒടിഞ്ഞതാണ് മരണകാരണമെന്ന് പാത്തോളജിസ്റ്റ് പറയുന്നു, ഇത് ഒരു അസ്ഥി കഷണം രാജകണ്ണുവിന്റെ ഹൃദയത്തിലേക്ക് നയിക്കപ്പെട്ടു, എന്നാൽ ഇത് അദ്ദേഹത്തിന് മുകളിലൂടെ ഒരു കാർ പാഞ്ഞുപോയതാണ് ഇതിന് കാരണമെന്ന് സിദ്ധാന്തിക്കുന്നു. രാജകണ്ണു കസ്റ്റഡിയിൽ മരിച്ചതായി വീരസാമി റാം മോഹനോട് സമ്മതിച്ചു. മരണശേഷം വീരസാമി ഗുരുവിനെ വിളിച്ചു. രണ്ടുപേരും രക്ഷപ്പെട്ടുവെന്നും രാജകണ്ണുവിനെ റോഡിൽ ഉപേക്ഷിക്കണമെന്നും ഗുരു വീരസാമിയോട് പറഞ്ഞു, അദ്ദേഹത്തിന്റെ മരണം വാഹനാപകടത്തെ തുടർന്നാണ്. മോസക്കുട്ടിയെയും ഇരുട്ടപ്പനെയും കേരളത്തിലെ മറ്റൊരു ജയിലിലേക്ക് മാറ്റി. ഇത് കേട്ടതിന് ശേഷം, കോടതിയിൽ അവരുടെ വിവരണം നിലനിർത്താൻ റാം മോഹൻ അവരെ ഉപദേശിക്കുന്നു. ചന്ദ്രു പോലീസ് സ്റ്റേഷനിലെ കോൾ ഹിസ്റ്ററി പരിശോധിച്ച്, ഗുരുവിന്റെ വസതിയിലേക്ക് രാത്രി 9:10 ന് ഒരു കോൾ വന്നതായി കോടതിയെ അറിയിക്കുന്നു, അത് വീരസാമിയുടെ തെളിവുകളുമായി സ്ഥിരീകരിക്കുന്നില്ല. അന്വേഷണത്തിന് കൂടുതൽ സമയം വേണമെന്ന് ചന്ദ്രു കോടതിയോട് ആവശ്യപ്പെട്ടു.
സംഭവിച്ച അനീതിക്കെതിരെ ചന്ദ്രു, മിത്ര, സെൻജെനി, ഇരുളർ ഗോത്രം എന്നിവർ പ്രചാരണം നടത്തി. ഇരുട്ടപ്പൻ വരദരാജുലുവിനെ വിളിച്ചിരുന്നുവെന്ന് ചന്ദ്രു കണ്ടെത്തുന്നു, പക്ഷേ പോലീസ് അവനെ വിളിക്കാൻ നിർബന്ധിച്ചു. മിത്ര ഇരുട്ടപ്പനെയും മോസക്കുട്ടിയെയും കണ്ടെത്തുന്നു, അവർ മൂന്നുപേരും അനുഭവിച്ച പീഡനത്തെക്കുറിച്ചും രാജകണ്ണിനെ പോലീസുകാർ എങ്ങനെ കൊലപ്പെടുത്തിയതിനെക്കുറിച്ചും കോടതിയിൽ മൊഴി നൽകി. യഥാർത്ഥ കള്ളനിൽ നിന്ന് പോലീസുകാർ കൈക്കൂലി വാങ്ങിയെന്ന് പെരുമാൾസാമി പറയുന്നു. രാജകണ്ണുവിന്റെ മൃതദേഹം കണ്ടെത്തിയ റോഡിൽ ഒരു കൂട്ടം ടയർ അടയാളങ്ങളുണ്ടായിരുന്നതായും ചന്ദ്രു പറയുന്നു. ഗുരുവിന്റെയും കിരുബയുടെയും പാദമുദ്രകളുമായി പൊരുത്തപ്പെടുന്ന കാൽപ്പാടുകളും ഉണ്ടായിരുന്നു. ഈ തെളിവുകൾ കേട്ട് കോടതി വിധി പ്രഖ്യാപിക്കുന്നു: രാജകണ്ണുവിനെ കൊലപ്പെടുത്തിയ പോലീസുകാരെ അറസ്റ്റ് ചെയ്യും; സെൻജെനിക്ക് 3 ലക്ഷം രൂപയും നഷ്ടപരിഹാരമായി ഭൂമിയുടെ പകുതിയും ലഭിക്കും; ഇരുട്ടപ്പൻ, മോസക്കുട്ടി, പച്ചയമ്മ എന്നിവർക്ക് 2 ലക്ഷം രൂപ വീതം ലഭിക്കും. ചന്ദ്രുവിന്റെ സഹായത്തിന് സെൻജെനി നന്ദി പറയുന്നു, ചന്ദ്രു സെൻജെനിയുടെ പുതിയ വീടിന്റെ ഉദ്ഘാടനത്തിൽ പങ്കെടുക്കുന്നു, സെൻജെനിക്ക് ഒരു പുതിയ വീട് നേടാനുള്ള രാജകണ്ണുവിന്റെ സ്വപ്നം സാക്ഷാത്കരിക്കുന്നു.
അവലംബം
വർഗ്ഗം:സാമൂഹ്യപ്രശ്നങ്ങളെ കുറിച്ചുള്ള ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2021-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:തമിഴ് ചലച്ചിത്രങ്ങൾ
മറ്റത്തിപ്പാറ
കോട്ടയം ജില്ലയിലെ പാലാ നിയമസഭാ മണ്ഡലത്തിൽ കടനാട് ഗ്രാമപഞ്ചായത്തിന്റെയും ഇടുക്കി ജില്ലയിലെ തൊടുപുഴ നിയമസഭാ മണ്ഡലത്തിൽ കരിങ്കുന്നം ഗ്രാമപഞ്ചായത്തിന്റെയും ഭാഗമായി  വരുന്ന ഒരു മലയോര ഗ്രാമമമാണ്  മറ്റത്തിപ്പാറ നീലൂർ, കരിങ്കുന്നം, മാനത്തൂർ എന്നിവ മറ്റത്തിപ്പാറയുടെ സമീപ പ്രദേശങ്ങളാണ്.
മറ്റത്തിപ്പാറ ഗ്രാമത്തിന്റെ വളർച്ച തുടങ്ങുന്നത് 1970കളിൽ റബ്ബർ കൃഷിയുടെ വരവോടെയാണ്. കർഷകർ നെല്ലും മറ്റു കൃഷിയോടും ഒപ്പം റബ്ബറും കൃഷി ചെയ്യാൻ തുടങ്ങി.
പെരുങ്കുന്ന് മല, പാമ്പനാൽ വെള്ളച്ചാട്ടം എന്നിവ സ്ഥിതിചെയ്യുന്നത് മറ്റത്തിപ്പാറയിലാണ്.
യാത്രാസൗകര്യങ്ങൾ
മറ്റത്തിപ്പാറ ഗ്രാമത്തെ അടുത്തുള്ള ടൗണുകളായ കരിങ്കുന്നം, നീലൂർ എന്നിവിടങ്ങളിൽ നിന്നുള്ള വഴികൾ ബന്ധിപ്പിക്കുന്നു. മറ്റത്തിപ്പാറയിലൂടെ റെയിൽവേ ലൈൻ കടന്നുപോകുന്നില്ല. തൊട്ടടുത്ത റെയിൽവേ സ്റ്റേഷൻ കോട്ടയത്താണ് (ഏകദേശം 52കീ.മീ ദൂരം). തൊട്ടടുത്ത വിമാനത്താവളം 72കീ.മീ അകലെയുള്ള കൊച്ചി അന്താരാഷ്ട്ര വിമാനത്താവളം ആണ്.
വളരെ രസകരമായ കാര്യം എന്തെന്നാൽ മറ്റത്തിപ്പാറയിൽ ജനങ്ങളുടെ ഉടമസ്ഥതയിൽ ജനകീയൻ എന്ന പേരിൽ ഒരു ബസ്സുണ്ട്. ഇത് 2008ൽ ഫാ. തോമസ് പരുത്തിപ്പാറയുടെ നേതൃത്വത്തിലുള്ള ഒരു സംഘത്തിന്റെ ശ്രമഫലമാണ്. ജനകീയൻ ബസ്സിന്റെ ഡ്രൈവും കണ്ടക്ടറും ഗ്രാമവാസികൾ തന്നെയാണ്.
മറ്റത്തിപ്പാറയിൽ എത്തിച്ചേരാനുള്ള പ്രധാന വഴികൾ പാലാ - കൊല്ലപ്പള്ളി - കുറുമണ്ണ് - നീലൂർ -> മറ്റത്തിപ്പാറ
തൊടുപുഴ - കരിങ്കുന്നം -> മറ്റത്തിപ്പാറ
പാലാ - കൊല്ലപ്പള്ളി - കരിങ്കുന്നം -> മറ്റത്തിപ്പാറ
പാലാ/തൊടുപുഴ - മാനത്തൂർ -> മറ്റത്തിപ്പാറ
മുട്ടം - നീലൂർ -> മറ്റത്തിപ്പാറ
വിനോദ സഞ്ചാരം
മൂന്ന് ജില്ലകൾ കാണാൻ കഴിയുന്ന മനോഹരമായ സ്ഥലമാണ് പെരുംകുന്നുമല. മറ്റത്തിപ്പാറയുടെ സൗന്ദര്യം ആസ്വദിക്കാൻ പലയിടത്തുനിന്നും ആളുകൾ എത്താറുണ്ട്. മാത്രമല്ല പാമ്പനാൽ വെള്ളച്ചാട്ടവും മറ്റത്തിപ്പാറയുടെ മാറ്റുകൂട്ടുന്നു.
അവലംബം
വർഗ്ഗം:കോട്ടയം ജില്ലയിലെ ഗ്രാമങ്ങൾ
റെസിഡന്റ്സ് അസ്സോസ്സിയേഷൻ
റെസിഡന്റ്സ് അസ്സോസ്സിയേഷൻ എന്നതു് ഒരു പ്രദേശത്തെ താമസക്കാരുടെ ഒരു കൂട്ടായ്മയാണു്. ഒരു പ്രദേശത്തെ ആളുകളുടെ പൊതുവായ താത്പര്യങ്ങളുടെ സംരക്ഷണാർത്ഥമാണ് ഇവ രൂപവത്കരിക്കുന്നത്. കേരളത്തിൽ റെസിഡന്റ്സ് അസ്സോസ്സിയേഷനുകൾ കേരള സർക്കാരിന്റെ സംഘം രജിസ്ട്രാറുടെ ഓഫീസിൽ രജിസ്റ്റർ ചെയ്യേണ്ടതുണ്ട്. രജിസ്റ്റർ ചെയ്യുവാനായി സംഘടനയുടെ യോഗം ചേർന്ന് തീരുമാനമെടുത്തു്, പ്രസിഡന്റ്, സെക്രട്ടറി, ഖജാൻജി എന്നിവർ ചേർന്ന് തയ്യാറാക്കിയ ഒരപേക്ഷ, മെമ്മോറാണ്ടം ഓഫ് അസ്സോസ്സിയേഷൻ, ബൈലോ എന്നിവ സമർപ്പിച്ച് നിശ്ചിത ഫീസുമടച്ച് രജിസ്റ്റർ ചെയ്യാം.
കേരളത്തിലെ റസിഡന്റ്സ് അസ്സോസിയേഷനുകൾ
കേരളത്തിലെ സർക്കാരുകൾ നടപ്പിലാക്കുന്ന പല സാമൂഹ്യപരിപാടികളും റസിഡന്റ്സ് അസോസിയേഷനുകളുടെ പങ്കാളിത്തത്തോടെയാണ് നടപ്പിലാക്കുന്നത്. മദ്യവിരുദ്ധകേരളം പദ്ധതി, വയോജന സുരക്ഷാ പദ്ധതി ഉദാഹരണം. സന്നദ്ധ സഘടനകളെക്കൂടാതെ തങ്ങളെയും വികസന പ്രവർത്തനങ്ങളിൽ ഓദ്യോഗിക പങ്കാളികളാക്കണമെന്ന് റസിഡൻറ്‌സ്‌ അസോസിയേഷനുകൾ ആവശ്യപ്പെടാറുണ്ട്. പരിസരമലിനീകരണത്തിനെതിരേയും റസിഡന്റ്സ് അസോസിയേഷനുകൾ നടപടികളെടുക്കാറുണ്ട്.
തിരുവനന്തപുരത്തെ പാങ്ങോടുള്ള ശ്രീചിത്രനഗർ റസിഡന്റ്സ് അസോസിയേഷൻ പങ്കാളികൾക്കായി ഒരു മ്യൂച്വൽ ഫണ്ട് ആരംഭിക്കുകയുണ്ടായി.
കേരളത്തിലെറസിഡന്റ്‌സ് അസോസിയഷനുകൾ പ്രസിദ്ധീകരിക്കുന്ന ബുള്ളറ്റിനുകളിൽ ആലപ്പുഴയിലെ തത്തംപള്ളി റസിഡന്റ്‌സ് അസോസിയേഷൻ (ടി.ആർ.എ) പ്രസിദ്ധീകരിക്കുന്ന ടി.ആർ.എ ബുള്ളറ്റിൻ ശ്രദ്ധേയമാണ്. ബുള്ളറ്റിൻ issuu.com/trabulletin എന്ന സൈറ്റിൽ വായിക്കാം.
അവലംബം
വർഗ്ഗം:സാമൂഹികം
റെഡ്‌ലാന്റ്സ്
റെഡ്ലാൻഡ്സ് അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ സാൻ ബർണാർഡിനോ കൌണ്ടിയിലുൾപ്പെട്ട ഒരു നഗരമാണ്. ഇത് ഗ്രേറ്റർ ലോസ് ആഞ്ചെലസ് പ്രദേശത്തിൻറെ ഭാഗമാണ്. 2000 ലെ സെൻസസ് പ്രകാരം 63,591 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസിൽ 68,747 ആയി വർദ്ധിച്ചിരുന്നു. 2013 ലെ ഒരു കണക്കുകൂട്ടലിൽ ജനസംഖ്യ 69,999 ആയി കണ്ടെത്തിയിരുന്നു. സാൻ ബർനാർഡിനോ നഗരകേന്ദ്രത്തിൽനിന്ന് ഏകദേശം 10 മൈൽ (16 കിലോമീറ്റർ) കിഴക്കായാണ് ഈ നഗരം സ്ഥിതിചെയ്യുന്നത്.
ചരിത്രം
ഇപ്പോൾ റെഡ്ലാൻഡ്സ് സ്ഥിതിചെയ്യുന്ന പ്രദേശം യഥാർഥത്തിൽ കഹൂയില്ല ജനതയുടെ മൊറോംഗോ, അഗ്വാസ് ഫാഗെസ് കാലിയെൻറെസ് ഗോത്ര വിഭാഗങ്ങൾ അധിവസിച്ചിരുന്ന ഭാഗമായിരുന്നു. പെഡ്രോ ഫാഗസിനെയും ഫ്രാൻസിസ്കോ ഗാർസസിനെയുംപോലുള്ളവരുടെ പര്യവേക്ഷണങ്ങൾ 1770 കളിൽ തദ്ദേശീയവാസികളിലേക്ക് കത്തോലിക്കാ സ്വാധീനം എത്തിക്കുന്നതിനും സ്പാനിഷ് കിരീടത്തിന്റെ ആധിപത്യം ഈ പ്രദേശങ്ങളിൽ ഉറപ്പിക്കുന്നതിനും പര്യാപ്തമായിത്തീർന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
സ്റ്റെയ്ഗ് ലാർസൺ
സ്വീഡനിലെ ഒരു പ്രശസ്തനായ പത്രപ്രവർത്തകനായിരുന്നു സ്റ്റെയ്ഗ് ലാർസൺ (Stieg Larsson). എന്നാൽ പത്രപ്രവർത്തനത്തെക്കാൾ അദ്ദേഹത്തെ പ്രശസ്തനാക്കിയത് അദ്ദേഹത്തിന്റെ മരണശേഷം പ്രസിദ്ധീകൃതമായ മൂന്ന് നോവലുകൾ ഉൾപ്പെട്ട "മില്ലേനിയം സീരീസ്" എന്ന നോവൽ പരമ്പരയാണ്.
ജീവിതരേഖ
ഏർലണ്ട് ലാർസ്സന്റെയും വിവിയെൻ ബോസ്ട്രൺന്റെയും പുത്രനായി 1954 ആഗസ്റ്റ് 15ന് സ്വീഡനിൽ ജനിച്ചു. 2004 നവംബർ 9ന് ഹൃദയാഘാതം മൂലം സ്വീഡനിലെ സ്റ്റോക്ഹോമിൽ അന്തരിച്ചു.
ജന്മനാ ഹൃദ്രോഗിയായിരുന്ന ലാർസൺ ആരോഗ്യകാര്യത്തിലുള്ള ഉപദേശങ്ങളെ എപ്പോഴും തിരസ്കരിച്ചു. മരണദിവസം ഏഴാം നിലയിലെ ഓഫീസിലേക്ക് പടികൾ ഓടിക്കയറിയ ഉടൻ, ഹൃദയസ്തംഭനം മൂലം മരിച്ചു വീഴുകയായിരുന്നു.
പത്രപ്രവർത്തകനെന്ന നിലയിൽ, സ്വീഡനിൽ പുതുതായി രൂപപ്പെട്ട പുതുനാസി സമൂഹത്തിന്റെ ദുർന്നടപടികളെ നഖശിഖാന്തം എതിർക്കാൻ അദ്ദേഹം മടിച്ചില്ല. ജീവിതം മുഴുവൻ ഇതിന്നായി അദ്ദേഹം ഉഴിഞ്ഞു വെച്ചു. ഈ പ്രവൃത്തികൾ അദ്ദേഹത്തിനു നിറയേ ശത്രുക്കളെ ഉണ്ടാക്കിയിരുന്നു എന്നും അവർ അദ്ദേഹത്തെ വക വരുത്തിയതാണെന്നും വിശ്വസിക്കുന്നവരുണ്ട്. എന്നാൽ അദ്ദേഹം ജോലിചെയ്തിരുന്ന വാരികയുടെ പ്രസാധകർ ഇക്കാര്യം നിഷേധിച്ചിട്ടുണ്ട്
സ്വഭാവ സവിശേഷതകൾ
ചെയിൻ സ്മോക്കറും (അമിതമായ പുകവലിക്കുന്നയാൾ), വർക്കഹോളിക്കുമായിരുന്ന (ജോലി ചെയ്യുന്നതിൽ അമിതമായ താത്പര്യമുള്ളയാൾ) ലാർസൺ, കാപ്പിയും ജങ്ക്ഫുഡ്ഡും ഇഷ്ടപ്പെടുന്നയാളുമായിരുന്നു.
മില്ലേനിയം സീരീസ്
2004ൽ അദ്ദേഹം മരിക്കുമ്പോൾ, മില്ലേനിയം സീരീസ് നോവലുകളുടെ കൈയെഴുത്തുപ്രതി പ്രസാധകരെ ഏല്പിച്ചിരുന്നു. എന്നാൽ, അവ പ്രസിദ്ധീകൃതമാകുന്നതും, അതിലൂടെ താൻ പ്രശസ്തിയുടെ കൊടുമുടിയിലേയ്ക്ക് ഉയരുന്നതും അനുഭവിക്കാൻ അദ്ദേഹത്തിനായില്ല. അതിനു മുൻപേ മരണം വന്നു വിളിയ്ക്കുകയായിരുന്നു. നോവലുകൾ പല ഭാഷകളിലും തർജ്ജമ ചെയ്യപ്പെട്ടു. പിന്നീട് ഇവയെ അധികരിച്ച് നിരവധി ചലച്ചിത്രങ്ങളും നിർമ്മിക്കപ്പെട്ടു. മില്ലെനിയം സീരീസിന്റെ ആറുകോടി അമ്പതു ലക്ഷത്തോളം (65 മില്യൺ പ്രതികളാണ് ലോകമെമ്പാടുമായി വിറ്റഴിഞ്ഞത്.
സ്വതന്ത്ര പത്രപ്രവർത്തകനെന്ന തന്റെ പ്രകൃതിയിൽ തന്നെയാണു നോവലുകളിലെ നായകനായ മൈക്കേൽ ബ്ലോംക്വിസ്തിനെ ലാർസൺ വാർത്തെടുത്തിരിക്കുന്നത്. അദ്ദേഹം തന്റെ അന്വേഷണവഴികളിൽ കണ്ട മയക്കുമരുന്നുകടത്തും, മനുഷ്യക്കടത്തും അധോലോകവും എല്ലാം നോവലിന്റെ താളുകളിൽ ഇടം പിടിച്ചിട്ടുണ്ട്. നോവലുകളിലെ നായിക ലിസ്ബെത് സലാണ്ടർ ചെറുപ്പത്തിൽ മനോരോഗിയെന്നു മുദ്രകുത്തപ്പെട്ടു സമൂഹത്തിൽ നിന്ന് മാറ്റിനിർത്തപ്പെട്ടവളാണു്.
നോവലിന്റെ ഒന്നാംഭാഗത്തിൽ വ്യവസായികളായ വാങ്ഗർ കുടുംബത്തിലെ അലമാരകളിലൊളിപ്പിച്ച അസ്ഥികൂടങ്ങൾ ബ്ലോംക്വിസ്തിന്റെ ശ്രമഫലമായി പുറത്തു വരുന്നു; സുനിശ്ചിതമായ മരണത്തിൽ നിന്ന് ബ്ലോംക്വിസ്തിനെ രക്ഷിക്കുന്നത് ലിസ്ബെത്താണു്. രണ്ടാം ഭാഗത്തിൽ, ലിസ്ബെത്തിനെ അകാരണമായും അവളുടെ അമ്മയെ മനോരോഗത്തിനടിമയെന്ന നിലയിലും ഭ്രാന്താശുപത്രിയിൽ എത്തിച്ച അച്ഛനെ ലിസ്ബെത് കണ്ടെത്തുന്നു. മൂന്നാം ഭാഗത്തിൽ ലിസ്ബെത്തിനെ ബ്ലോംക്വിസ്ത് നിയമത്തിന്റെ കെണിയിൽ നിന്നും മരണത്തിൽ നിന്നും രക്ഷിക്കുന്നു.
ക്രൈം-മിസ്റ്റെറി നോവലുകളുടെ ശ്രേണിയിൽ ഒരു പുതിയ പാതയാണു് സ്റ്റെയ്ഗ് ലാർസ്സൺ തുറന്നിട്ടത്. താഴെ പറയുന്നവയാണ് ഈ പരമ്പരയിൽ ഉള്ള നോവലുകൾ.
അവലംബം
വർഗ്ഗം:1954-ൽ ജനിച്ചവർ വർഗ്ഗം:ഓഗസ്റ്റ് 15-ന് ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:നവംബർ 9-ന് മരിച്ചവർ
മഡോണ ആന്റ് ചൈൽഡ് വിത് സെയിന്റ്സ് ഫ്രാൻസിസ് ആന്റ് ക്വിറിനസ്
1505-ൽ അന്റോണിയോ ഡാ കോറെഗെജിയോ ചിത്രീകരിച്ച ഒരു ഫ്രെസ്കോയുടെ മുറിഞ്ഞ അംശം ആണ് മഡോണ ആന്റ് ചൈൽഡ് വിത് സെയിന്റ്സ് ഫ്രാൻസിസ് ആന്റ് ക്വിറിനസ്. ഇപ്പോൾ മൊഡെനയിലെ ഗാലേരിയ എസ്റ്റെൻസിൽ ഈ ഫ്രെസ്കോ സംരക്ഷിച്ചിരിക്കുന്നു. കൊറെഗ്ജിയോയിലെ സാന്താ മരിയ ഡെല്ല മിസറിക്കോർഡിയയുടെ പള്ളിയിൽ നിന്ന് ഫ്രെസ്കോയെ ഗാലേരിയ എസ്റ്റെൻസിലേക്ക് മാറ്റാൻ മോഡെന ഡ്യൂക്ക് എർകോൾ മൂന്നാമൻ ഡി എസ്റ്റെ ഉത്തരവിട്ടു. ഇത് അലെഗ്രിയുടെ ഫ്രെസ്കോയാണെന്ന് കരുതപ്പെട്ടിരുന്നു. ഫ്രെസ്കോ മറ്റൊരു കെട്ടിടത്തിൽ നിന്ന് ഒരു പള്ളിയിലേക്ക് ഭിത്തിയിൽ മാറ്റിയതായി രേഖപ്പെടുത്തിയിട്ടുണ്ട്. മറ്റൊരു കെട്ടിടം എന്നുപറയുന്നത് ഒരുപക്ഷേ പുതിയ കൊളീജിയാറ്റ ഡി സാൻ ക്വിറിനോ ആയിരിക്കാം. ന്യൂസിലെ ക്വിറിനസിന്റെ സാന്നിധ്യം കണക്കിലെടുത്ത്, ബിഷപ്പിന്റെ ഒരു ശിരോലങ്കാരവും കോറെഗ്ജിയോ പട്ടണത്തിന്റെ ഒരു മാതൃകയും അവിടെ സൂക്ഷിച്ചിരിക്കുന്നു. ഈ ഫ്രെസ്കോയിൽ വിശുദ്ധ ഫ്രാൻസിസിനെയും ചിത്രീകരിക്കുന്നു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:കോറെഗിയോ മഡോണാസ്
ഡോറോത്തിയ സുക്കർ-ഫ്രാങ്ക്ലിൻ
ഡോറോത്തിയ സുക്കർ-ഫ്രാങ്ക്ലിൻ (ജീവിതകാലം: ഓഗസ്റ്റ് 9, 1929 - നവംബർ 24, 2015) ഹീമറ്റോളജി, ഇമ്മ്യൂണോളജി, സെൽ ബയോളജി എന്നീ മേഖലകളിലെ വൈദ്യനും ഒരു വൈദ്യശാസ്ത്ര ഗവേഷകയുമായിരുന്നു. ജർമ്മനിയുടെ തലസ്ഥാനമായ ബെർലിനിൽ ജനിച്ച അവൾ 1936-ൽ നാസി ഭരണകൂടത്തിൽ നിന്ന് രക്ഷപ്പെടാൻ കുടുംബത്തോടൊപ്പം ആംസ്റ്റർഡാമിലേക്ക് പലായനം ചെയ്തു. 1948-ൽ, കുടുംബം ന്യൂയോർക്കിലേക്ക് കുടിയേറുകയും അവിടെ സക്കർ-ഫ്രാങ്ക്ലിൻ തന്റെ ബിരുദ വിദ്യാഭ്യാസത്തിനായി ഹണ്ടർ കോളേജിൽ ചേരുകയും ന്യൂയോർക്ക് മെഡിക്കൽ കോളേജിൽ നിന്ന് മെഡിക്കൽ ബിരുദം നേടുകയും ചെയ്തു. ഇന്റേൺഷിപ്പിനും റസിഡൻസിയ്ക്കും ശേഷം, ഇലക്ട്രോൺ മൈക്രോസ്കോപ്പിയിൽ പരിശീലനം നേടിയ അവർ, കൂടാതെ രക്തകോശങ്ങളെക്കുറിച്ച് പഠിക്കാൻ ഈ സാങ്കേതികവിദ്യ ഉപയോഗിച്ചതിന് പ്രശസ്തയായി. 1963-ൽ ന്യൂയോർക്ക് യൂണിവേഴ്സിറ്റി സ്കൂൾ ഓഫ് മെഡിസിനിൽ പഠിപ്പിക്കാൻ തുടങ്ങിയ അവർ 1974-ൽ അവിടെ മുഴുവൻ സമയ പ്രൊഫസറായി. നാഷണൽ അക്കാദമി ഓഫ് മെഡിസിൻ അംഗവും അമേരിക്കൻ അക്കാദമി ഓഫ് ആർട്‌സ് ആൻഡ് സയൻസസിന്റെ ഫെലോയും ആയിരുന്ന അവർ 1985-ൽ സൊസൈറ്റി ഫോർ ല്യൂക്കോസൈറ്റ് ബയോളജിയുടെയും 1995-ൽ അമേരിക്കൻ സൊസൈറ്റി ഓഫ് ഹെമറ്റോളജിയുടെയും പ്രസിഡന്റായി സേവനമനുഷ്ഠിച്ചു.
ആദ്യകാല ജീവിതവും വിദ്യാഭ്യാസവും
1929 ഓഗസ്റ്റ് 9 ന് ജർമ്മനിയിലെ ബെർലിനിൽ ഒരു ജൂത കുടുംബത്തിലാണ് സുക്കർ-ഫ്രാങ്ക്ലിൻ ജനിച്ചത്. അവളുടെ മാതാപിതാക്കൾ ജൂലിയസ് സക്കർ എന്ന വ്യാപാരിയും പ്രഷ്യൻ വംശജയും സംഗീതജ്ഞയുമായിരുന്ന ഗെർട്രൂഡ് സുക്കറും (മുമ്പ് ഫീജ്) ആയിരുന്നു. നാസി പാർട്ടിയുടെ അധികാരത്തിലേക്കുള്ള ഉയർച്ചയുടെ പശ്ചാത്തലത്തിൽ, കുടുംബം 1936-ൽ ആംസ്റ്റർഡാമിലേക്ക് പലായനം ചെയ്തു. അവിടെ സെക്കൻഡറി സ്കൂളിൽ വിദ്യാഭ്യാസം ചെയ്ത സുക്കർ-ഫ്രാങ്ക്ലിൻറെ സഹപാഠിയായിരുന്നു ആൻ ഫ്രാങ്ക്. 1943-ൽ, നെതർലാൻഡ്സിലെ ജർമ്മൻ അധിനിവേശകാലത്ത്, സുക്കർ-ഫ്രാങ്ക്ലിൻ പിടിക്കപ്പെടുകയും ഒരു ക്യാമ്പിൽ പാർപ്പിക്കപ്പെടുകയും ചെയ്തു; മോചിതരായ ശേഷം, കുടുംബം അടുത്ത കുറച്ച് വർഷങ്ങൾ ഒളിവിലായിരുന്നു. ഈ സമയത്ത്, ടൈപ്പ് 1 പ്രമേഹമുള്ള ഒരു ആൺകുട്ടിയുമായി സുക്കർ-ഫ്രാങ്ക്ലിൻ സൗഹൃദം വളർത്തിയെടുക്കുകയും ഇത് വൈദ്യശാസ്ത്രത്തിലുള്ള അവളുടെ താൽപ്പര്യത്തിന് കാരണമായിത്തീരുകയും ചെയ്തു. 1948-ൽ കുടുംബം അമേരിക്കൻ ഐക്യനാടുകളിലേയ്ക്ക് പലായനം ചെയ്ത്, ന്യൂയോർക്കിൽ സ്ഥിരതാമസമാക്കി. സക്കർ-ഫ്രാങ്ക്ലിൻ ഹണ്ടർ കോളേജിൽ പ്രവേശിക്കുകയും 1952-ൽ ഭാഷയിൽ ബിരുദം നേടുകയും ചെയ്തു. ന്യൂയോർക്ക് മെഡിക്കൽ കോളേജിൽചേർന്ന അവർ അവിടെനിന്ന് 1956-ൽ മെഡിക്കൽ  ബിരുദം നേടി. 1943 ഏപ്രിലിൽ, നാസി അധിനിവേശ ആംസ്റ്റർഡാമിൽ കുടുംബത്തോടൊപ്പം ഒളിവിൽ പോകുന്നതിന് തൊട്ടുമുമ്പ്, ആനിമി വുൾഫ് അവളുടെ ഫോട്ടോ എടുത്തിരുന്നു.
കരിയർ
സുക്കർ-ഫ്രാങ്ക്ലിൻ ഫിലാഡൽഫിയ ജനറൽ ഹോസ്പിറ്റലിൽ ഇന്റേൺഷിപ്പും മോണ്ടിഫിയോർ ഹോസ്പിറ്റലിൽ റസിഡൻസിയും പൂർത്തിയാക്കി. റസിഡൻസി സമയത്ത് ഹെമറ്റോളജിയിൽ താൽപ്പര്യം വളർത്തിയെടുത്ത അവർ ഘനീകരണ ഘടകങ്ങളെക്കുറിച്ചും ലിംഫോസൈറ്റ് ഇമ്മ്യൂണോളജിയെക്കുറിച്ചും പഠനം നടത്തി. പിന്നീട് ന്യൂയോർക്ക് യൂണിവേഴ്സിറ്റിയിൽ ഇലക്ട്രോൺ മൈക്രോസ്കോപ്പി പഠിച്ചു. രക്തകോശങ്ങളെ പഠിക്കാൻ ഇലക്‌ട്രോൺ മൈക്രോസ്കോപ്പി ഉപയോഗിക്കുന്നത് അവളുടെ ഗവേഷണത്തിന്റെ കേന്ദ്ര വിഷയമായി മാറി.
അവലംബം
വർഗ്ഗം:1929-ൽ ജനിച്ചവർ
തട്ടാംപടി
കേരളത്തിലെ എറണാകുളം ജില്ലയിലെ കരുമാലൂർ പഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് തട്ടാംപടി. ഇതിലൂടെ കടന്നുപോകുന്ന പ്രധാന റോഡാണ് ആലുവ-പറവൂർ റോഡ്. ആലങ്ങാട് ജമാഅത്ത് പബ്ലിക് സ്ക്കൂൾ ഇവിടെ സ്ഥിതിചെയ്യുന്നു. കരിങ്ങാംതുരുത്ത്, കൊച്ചരിക്ക, മാഞ്ഞാലി എന്നിവയാണ് അടുത്തുള്ള പ്രദേശങ്ങൾ.
മന്ത്രം
പ്രാർത്ഥനയുടെയോ ധ്യാനത്തിന്റെയോ ഭാഗമായി ഉരുവിടുന്ന അക്ഷരങ്ങൾ, അക്ഷരശൃംഗലകൾ, വാക്കുകൾ, വാക്യങ്ങൾ എന്നിവയെയാണ് മന്ത്രം എന്ന് പറയുന്നത്. സംസ്കൃതത്തിലെ ചിന്ത എന്നർത്ഥമുള്ള മന: എന്ന വാക്കിൽ നിന്നാണ് മന്ത്രം എന്ന വാക്കിന്റെ ഉത്ഭവം. "മനനാൽ ത്രായതേ" മനനം ചെയ്യുന്നവനെ ത്രാണനം ചെയ്യുന്നത് (രക്ഷിക്കുന്നത് )ഏതൊന്നാണോ അതിനെ മന്ത്രം എന്നു പറയുന്നു.
അവലംബം
വർഗ്ഗം:മന്ത്രങ്ങൾ
മനോരമ തമ്പുരാട്ടി
പതിനെട്ടാം നൂറ്റാണ്ടിൽ കേരളത്തിൽ ജീവിച്ചിരുന്ന ഒരു പ്രശസ്ത സംസ്കൃതപണ്ഡിതയായിരുന്നു മനോരമ തമ്പുരാട്ടി (1760-1828). സാമൂതിരി രാജവംശത്തിന്റെ താവഴിയിൽ പെട്ട കോട്ടക്കൽകിഴക്കേ കോവിലകത്തെ അംഗമായിരുന്നു അവർ. ഒരു രാജകുടുംബാംഗമെന്ന നിലയിൽ, അന്നത്തെ സാമൂഹ്യപരിമിതികളിൽ നിന്നു വ്യത്യസ്തമായി, സംസ്കൃതഭാഷ അഭ്യസിക്കാനും അതിൽ വ്യുൽപ്പത്തി നേടാനും മനോരമത്തമ്പുരാട്ടിയ്ക്കു് അവസരം ലഭിച്ചു. ചെറുപ്രായത്തിൽ തന്നെ സംസ്കൃതഭാഷയിലും കൃതികളിലും പാണ്ഡിത്യം പ്രകടിപ്പിച്ചു.
തിരുവിതാംകൂർ മഹാരാജാവായിരുന്ന കാർത്തികത്തിരുനാൾ ബാലരാമവർമ്മയുടെ (1724-98) സമകാലീനയായിരുന്നു മനോരമ. കൊല്ലവർഷം 964-ൽ ടിപ്പുവിന്റെ മലബാർ ആക്രമണത്തെ തുടർന്നു് അവർ കോട്ടക്കൽ വിട്ട് തിരുവിതാംകൂറിൽ അഭയം പ്രാപിച്ചു. ഇക്കാലത്താണു് കാർത്തിക തിരുനാളിന്റെ ബാലരാമ ഭാരതം ഉൾപ്പെടെയുള്ള പല സാഹിത്യകൃതികളും രചിക്കപ്പെട്ടതു്. ഈ കൃതികൾ പൂർത്തിയാക്കുവാൻ മനോരമത്തമ്പുരാട്ടിയുടെ നിർദ്ദേശങ്ങളും അഭിപ്രായങ്ങളും ഏറെ സഹായിച്ചു. ബാലരാമവർമ്മയും മനോരമ തമ്പുരാട്ടിയും തമ്മിലുള്ള സാഹിത്യസംബന്ധമായ സംവാദങ്ങളും എഴുത്തുകുത്തുകളും ചരിത്രപ്രാധാന്യമുള്ളതായി കരുതപ്പെടുന്നു.
സംസ്കൃതവ്യാകരണനിയമങ്ങളും സാമാന്യലോകവ്യവഹാരവും ബന്ധിപ്പിച്ചുകൊണ്ട് മനോരമത്തമ്പുരാട്ടി ശ്ലേഷാർത്ഥത്തിൽ എഴുതിയ ചില ശ്ലോകങ്ങൾ പ്രസിദ്ധമാണു്. ഉദാ: "യസ്യ ഷഷ്ഠീ ചതുർത്ഥീ ച വിഹസ്യ ച വിഹായ ച അഹം കഥം ദ്വിതീയാ സ്യാത് ദ്വിതീയാ സ്യാമഹം കഥം?"
"ശുദ്ധ അവ്യയങ്ങളായ 'വിഹസ്യ' എന്നതു് ഷഷ്ഠിയും 'വിഹായ' എന്നതു് ചതുർത്ഥിയും വിഭക്തിരൂപങ്ങളാണെന്നും പ്രഥമാവിഭക്തിയിലുള്ള 'അഹം' എന്നതു് ദ്വിതീയാരൂപമാണെന്നും കരുതുന്ന ഒരാൾക്കു് ഞാനെങ്ങനെ ദ്വിതീയാ (പത്നി) ആകും?" എന്നാണു് ഈ ശ്ലോകത്തിന്റെ പൊരുൾ. ഒട്ടും അഭ്യസ്തവിദ്യനല്ലാത്ത ഒരു ബ്രാഹ്മണനെയായിരുന്നു മനോരമത്തമ്പുരാട്ടിക്കു് ഭർത്താവായി സ്വീകരിക്കേണ്ടി വന്നതത്രേ. അതേ സമയം തിരുവിതാംകൂറിലെ അശ്വതി തിരുനാൾ രാജകുമാരനുമായുള്ള വിനിമയങ്ങൾക്കിടെ അവർ രചിച്ചിരുന്ന കവിതകളിലും ശ്ലോകങ്ങളിലും അതീവകാൽപ്പനികപ്രമേയങ്ങൾ ഉൾപ്പെട്ടിരുന്നു.
അവലംബം
വർഗ്ഗം:കേരളത്തിലെ സംസ്കൃതപണ്ഡിതർ
അവർ തിരുവിതാംകൂർ നാടുവാഴി ആയിരുന്ന കാർത്തിക തിരുന്നാൾ ബാലരാമ വർമ്മ(ധർമ രാജ)യുടേയും സമകാലീനയായിരുന്നു. മൈസൂരിലെ ടിപ്പു സുൽത്താൻമലബാർ കീഴടക്കിയപ്പോൾ അവർ തിരുവിതാം കൂറിലാണ് അഭയം തേടിയത്. അക്കാലത്താണ് രാജാവ് ബാലരാമ ഭാരതം രചിച്ചത്. അതിന്റെ രചന നല്ല രീതിയിലാക്കാൻ തമ്പുരാട്ടിയുടെ അഭിപ്രായങ്ങളും നിർദ്ദേശങ്ങളും സഹായിച്ചു.
ജിം തോംസൺ
ജിം തോംസൺ അമേരിക്കൻ നോവലിസ്റ്റായിരുന്നു. 1906 സെപ്റ്റംബർ 27-ന് ഓക്ലഹോമയിൽ ജനിച്ചു.
ജീവിതരേഖ
നെബ്രാസ്ക യൂണിവേഴ്സിറ്റിയിലായിരുന്നു അദ്ദേഹത്തിൻറെ വിദ്യാഭ്യാസം. എണ്ണക്കിണർ തൊഴിലാളിയായി ജീവിതം ആരംഭിച്ചു. 1930-കളിലെ സാമ്പത്തികമാന്ദ്യകാലത്ത് ഓക്ലഹോമയിലെ ഫെഡറൽ റൈറ്റേഴ്സ് പ്രോജക്റ്റുമായി ബന്ധപ്പെടുകയും ഗൈഡ് ബുക്കുകൾ എഴുതാനാരംഭിക്കുകയും ചെയ്തു. ഇക്കാലത്ത് സമൂഹത്തിലെ എല്ലാത്തരത്തിലുള്ള ആളുകളുമായും അടുത്തിടപഴകാൻ അവസരം ലഭിക്കുകയും പിൽക്കാലത്ത് ഇവരുടെ ജീവിതം നോവലുകളിൽ ചിത്രീകരിക്കുകയും ചെയ്തിട്ടുണ്ട്. 1931-ൽ ആൽബെർട്ടാ തോംസണിനെ വിവാഹം ചെയ്തു. ഇക്കാലത്ത് തോംസൺ അമേരിക്കൻ കമ്യൂണിസ്റ്റ് പാർട്ടിയിൽ അംഗമാവുകയും വുഡി ഗുത്രി തുടങ്ങിയ നാടോടിഗായകരുമായി സൗഹൃദത്തിലാവുകയും ചെയ്തു.
മികച്ചകൃതികൾ
1950-കളിൽ ഇരുപതോളം നോവലുകൾ തോംസൺ രചിക്കുകയുണ്ടായി. എന്നിവയാണ് ഇക്കാലത്തെ നോവലുകളിൽ പ്രധാനം. പല നോവലുകളുടെയും പശ്ചാത്തലം അമേരിക്കൻ ഐക്യനാടുകളിലെ ദക്ഷിണദേശത്തിന്റെ ഉൾപ്രദേശങ്ങളാണ്. ഫോക്നറുടെ നോവലുകളിലെപ്പോലെ ദക്ഷിണദേശത്തിന്റെ അപചയവും ബീഭത്സാന്തരീക്ഷവുമാണ് തോംസണിന്റെ കൃതികളിലും ചിത്രീകരിക്കപ്പെടുന്നത്. എന്നിവ ഇദ്ദേഹത്തിന്റെ പിൽക്കാല കൃതികളിൽ മികച്ചുനിൽക്കുന്നു.
1977 ഏപ്രിൽ 7-ന് ലോസ് ആഞ്ചലസിൽ തോംസൺ അന്തരിച്ചു.
അവലംബം
വർഗ്ഗം:അമേരിക്കൻ നോവലെഴുത്തുകാർ
ഭാരതി ഉദയഭാനു
കേരളത്തിൽ നിന്നുള്ള രാജ്യസഭാംഗമായിരുന്നു '''ഭാരതി കെ. ഉദയഭാനു''' (2 ആഗസ്റ്റ് 1913 - 23 ഏപ്രിൽ 1983). എ.പി. ഉദയഭാനുവിന്റെ സഹധർമ്മിണിയായിരുന്നു. 1960 ൽ കേരള സാഹിത്യ അക്കാദമി പുരസ്കാരം നേടി.
ജീവിതരേഖ
വാരണപ്പിള്ളിൽ കൊച്ചുപിള്ള പണിക്കരുടെയും കോമലേഴത്ത് കൊച്ചിന്റെയും മകളാണ്. ബി.എസ്.സി ബിരുദം നേടി. കോളേജുവിദ്യാഭ്യാസം കഴിഞ്ഞ്‌ പതിനേഴുവർഷം വീട്ടമ്മയായിരുന്ന ഭാരതി ഉദയഭാനു പാർലമെന്റ്‌ മെമ്പറാവുന്നത്‌ ഭർത്താവിന്റെ തീരുമാനമനുസരിച്ചാണ്‌. ഈ സ്ഥാനലബ്ധിക്കുള്ള തന്റെ യോഗ്യത കോൺഗ്രസ്സ് നേതാവായ ഉദയഭാനുവിന്റെ ഭാര്യ എന്നതായിരുന്നു എന്നവർ എഴുതുന്നുണ്ട്‌. 03/04/1954 മുതൽ 02/04/1958 വരെയും 03/04/1958 മുതൽ 02/04/1964 	വരെയും രണ്ട് തവണ രാജ്യസഭാംഗമായിരുന്നു. അടുക്കളയിൽ നിന്നു് പാർലമെന്റിലേക്ക്‌ (രണ്ട് ഭാഗം) എന്ന ആത്മകഥ 1960ലെ കേരള സാഹിത്യ അക്കാദമി പുരസ്കാരം ലഭിച്ചു.
അവലംബം
വർഗ്ഗം:രാജ്യസഭാംഗങ്ങൾ വർഗ്ഗം:1913-ൽ ജനിച്ചവർ വർഗ്ഗം:ഓഗസ്റ്റ് 2-ന് ജനിച്ചവർ വർഗ്ഗം:1983-ൽ മരിച്ചവർ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഏപ്രിൽ 23-ന് മരിച്ചവർ
ചാൾസ് വില്ല്യം ബീബ്
അദ്ദേഹത്തിന്റെ ഇത്തരം പര്യവേക്ഷണസമയത്ത് അദേഹത്തിനു സമുദ്രഗവേഷണത്തിൽ താല്പര്യം ജനിച്ചു. 1930ൽ അദ്ദേഹം അനേകം തവണ ബർമുഡയുടെ തീരപ്രദേശത്ത് ബാത്ത്സ്ഫിയർ കണ്ടുപിടിച്ച, ഓടിസ് ബാർട്ടണുമായി സമുദ്രത്തിന്റെ ആഴത്തിൽ ഗവേഷണം നടത്തി. ഈ മുങ്ങിക്കാഴ്ച്ചകൾ ഇത്തരത്തിൽ ആദ്യത്തേതായിരുന്നു. ഒരു കൂട്ടം ഇതുമായി ബന്ധപ്പെട്ട റിക്കാഡുകൾ അദ്ദേഹം നേടി. ഇക്കോളജി, സംരക്ഷണപ്രവർത്തനങ്ങൾ എന്നിവയിലും അദ്ദേഹം തുടക്കക്കാരനായി. പക്ഷികളുടെ ഉൽഭവത്തെപ്പറ്റിയുള്ള അദ്ദേഹത്തിന്റെ സംകൽപ്പനം പിന്നീടു 2003ൽ ശരിയാണെന്നു സ്ഥാപിക്കപ്പെട്ടു.
മുൻ കാലജീവിതവും വിദ്യാഭ്യാസവും
ചാൾസ് ബീബിന്റെ മകനായി ന്യൂയോർക്കിലെ ബ്രൂക്ലിനിലാണ് ചാൾസ് വില്ല്യം ബീബ് ജനിച്ചത്. തുടർന്ന് അദ്ദേഹത്തിന്റെ കുടുംബം ന്യൂജേഴ്സിയിലെ ഐസ്റ്റ് ഓറഞ്ചിലെയ്ക്കു താമസം മാറ്റി. പ്രകൃതിയിൽ അദ്ദേഹത്തിനുണ്ടായിരുന്ന താല്പര്യം അദ്ദേഹം കണ്ട എല്ലാക്കാര്യങ്ങളും രെഖപ്പെടുത്തിവയ്ക്കാൻ പ്രേരണയായി.
ആദ്യകാല പര്യവേക്ഷണങ്ങളും യാത്രകളും
1903 ഡിസംബറിൽ മെക്സിക്കോയിലെയ്ക്ക് അദ്ദേഹം ഗവേഷണാർത്ഥം പോയി. കുതിരപ്പുറത്താണ് തന്റെ സഹഗവേഷകനായ ബ്ലെയറുമായിപ്പോയത്. മെക്സിക്കോ ആ സമയം സുരക്ഷിതമല്ലാതിരുന്നതിനാൽ ആവശ്യമായ സുരക്ഷ്യ്ക്കായി വെടിക്കോപ്പുകളും കൂടെക്ക്രുതി. റ്റെന്റിലാണു താമസിച്ചത്. മെക്സിക്കോയിലെ പക്ഷികളെപ്പറ്റി പഠിക്കുകയായിരുന്നു പ്രധാന ലക്ഷ്യം. അദ്ദേഹത്തിന്റെ പുസ്തകമായ Two Bird Lovers in Mexicoയിൽ ഈ യാത്രയെക്കുറിച്ചു വിവരിക്കുന്നു. ഈ പുസ്തകം വളരെയധികം സ്വീകരിക്കപ്പെട്ടു.
അവലംബം
വർഗ്ഗം:അമേരിക്കൻ പക്ഷിശാസ്ത്രജ്ഞർ
എലൈസിയ ക്ലോറോട്ടിക്ക
ലഘുചിത്രം അമേരിക്കയുടേയും കാനഡയുടേയും കിഴക്കൻ കടൽത്തീരങ്ങളിൽ കാണപ്പെടുന്ന പുറന്തോടില്ലാത്ത ഒരിനം ഒച്ചാണ് (സീ സ്ലഗ്) എലൈസിയ ക്ലോറോട്ടിക്ക (Elysia chlorotica) എന്ന ശാസ്ത്രനാമമുള്ള ജീവി. ഈസ്റ്റേൺ എമറാൾഡ് എലൈസിയ എന്നാണിതിന്റെ വിളിപ്പേര്. വൗച്ചേറിയ ലിറ്റോറിയ (Vaucheria litorea) എന്ന ആൽഗ അഥവാ പായലിൽ നിന്നും റാഡുല എന്നറിയപ്പെടുന്ന വദനഭാഗം ഉപയോഗിച്ച് ഹരിതകണങ്ങളെ വലിച്ചെടുക്കുകയും ദഹനവ്യൂഹത്തിന്റെ ഉൾഭിത്തിയിലെ കോശങ്ങളിൽ താൽക്കാലികമായി സംരക്ഷിക്കുകയും ചെയ്യുന്നു. സാക്കോഗ്ലോസ്സൻ മറൈൻ മൊളസ്ക വിഭാഗത്തിലാണ് ഈ ഒച്ച് ഉൾപ്പെടുന്നത്. ഇതിന് ഏതിനം അൾവോഫൈസിയൻ (ulvophycean), സാന്തോഫൈറ്റ് (xanthophyte) ആൽഗ (പായൽ) സസ്യങ്ങളിൽ നിന്നും ഹരിതകണങ്ങളെ സ്വീകരിച്ച് ദഹനവ്യൂഹത്തിലെ ശരീരകോശങ്ങളുടെ ഭാഗമാക്കാൻ കഴിയും. ഇങ്ങനെ ഒരു ജീവിയുടെ ശരീരത്തിൽ നിന്നുമുള്ള ഹരിതകണങ്ങളെ മറ്റുജീവികൾ അവയുടെ ശരീരത്തിൽ നിലനിർത്തുന്ന അവസ്ഥയാണ് ക്ലെപ്റ്റോപ്ലാസ്റ്റി. (Kleptoplasty).
ശരീരഘടന
മരതകപ്പച്ച നിറമാണിതിന്. രണ്ടിഞ്ച് വലിപ്പമാണിതിനുള്ളത്. ശരീരത്തിന്റെ അഗ്രഭാഗത്തായി ശിരസ്സുപോലുള്ള ഭാഗമുണ്ട്. ഇവിടെ രണ്ടുനേരിയ ടെൻറക്കിളുകളുണ്ട്. ഇവയ്ക്ക് തൊട്ടുപിന്നിലായി കണ്ണുകൾ സ്ഥിതി ചെയ്യുന്നു. ഒരു പാൻകേക്കിന്റെ രൂപമാണിതിന്. ശരീരത്തിലെ പാരപോഡിയ എന്നറിയപ്പെടുന്ന ഭാഗങ്ങൾ പൂർണമായും തുറന്നാൽ പരന്ന, വലിയ വിസ്തൃതിയുള്ള ശരീരമാകും. ഹൃദയവും രക്തപര്യയന വ്യവസ്ഥയും രക്തക്കുഴലുകളും ദൃശ്യമാണ്. രുചിയും മണവും അറിയാൻ സഹായിക്കുന്ന റൈനോഫോർ എന്നറിയപ്പെടുന്ന ഭാഗങ്ങളുമുണ്ട്.
ഭക്ഷണരീതി
വൗച്ചേറിയ ലിറ്റോറിയ എന്ന ആൽഗയെ ഇത് ആഹാരമാക്കുന്നു. ദഹനവ്യവസ്ഥയിൽ തിങ്ങിക്കാണപ്പെടുന്ന ട്യൂബ്യൂളുകളുണ്ട്. ഓരോ ട്യൂബ്യൂളും ഒറ്റക്കോശപാളികൊണ്ട് നിർമ്മിച്ചിരിക്കുന്നു. ഇതിനുള്ളിലാണ് മിക്ക അവയവങ്ങളും കാണപ്പെടുന്നത്. ആൽഗയുടെ ശരീരത്തിൽ നിന്നും ഹരിതകണങ്ങൾ ദഹനവ്യവസ്ഥയിലേയ്ക്ക് ഇവ വലിച്ചെടുക്കുന്നു. തുടർന്ന് നിരവധി ശാഖകളുള്ള ദഹന വ്യവസ്ഥയുടെ ഡൈവേർട്ടിക്കുലങ്ങൾ എന്നറിയപ്പെടുന്ന ഭാഗങ്ങളിലെ കോശങ്ങളിലേയ്ക്ക് ഈ ഹരിതകണങ്ങളെ സംഭരിക്കുന്നു. അനവധി മാസങ്ങളിലേയ്ക്ക് പ്രകാശസംശ്ലേഷ‍ണം നടത്തുന്നതിന് ഈ ഹരിതകണങ്ങൾ ഒച്ചിനെ സഹായിക്കുന്നു. പതിനാല് മാസത്തോളം ഇത്തരം ഹരിതകണങ്ങൾ എലൈസിയയുടെ ശരീരത്തിൽ നിലനിൽക്കും. കോശത്തിനുള്ളിലെ സെൽ സാപ് എ​ന്ന ദ്രവത്തെ മാത്രം ദഹിപ്പിക്കുന്ന ദഹനരസങ്ങളായതിനാൽ ഈ ദഹനരസങ്ങൾ ഹരിതകണങ്ങളെ ദഹിപ്പിക്കില്ല. കൂടാതെ പായലിലെ ഹരിതകണങ്ങൾക്ക് ഒച്ചിന്റെ ദഹനരസങ്ങളേയും യാന്ത്രികദഹനപ്രക്രിയയേയും അതിജീവിക്കാനും കഴിയുന്നു. ശരീരകോശത്തിനുള്ളിൽ ഹരിതകണങ്ങൾ സ്വയം വിഭജിക്കുമെന്നും കണ്ടെത്തിയിട്ടുണ്ട്. പത്തുമാസത്തോളം മറ്റ് ആഹാരവസ്തുക്കളില്ലാതെ ഹരിതകണത്തിൽ നടക്കുന്ന പ്രകാശസംശ്ലേഷണത്തെ ആശ്രയിച്ചുമാത്രം ഈ ജീവിക്ക് പരീക്ഷണശാലകളിൽ കഴിയാനായിട്ടുണ്ട്.
വർഗീകരണം
പ്ലാക്കോബ്രാങ്കിഡേ എന്ന ഫാമിലിയിലെ എലൈസിയ എന്ന ജീനസിലാണ് ഈ ജീവി ഉൽപ്പെടുന്നത്.
പ്രകാശസംശ്ലേഷണവും ജീനുകളും
പായലിന്റെ ശരീരത്തിൽ നിലനിൽക്കുന്ന ഡി.എൻ.എ യിലെ ജീനുകൾ ഉത്പാദിപ്പിക്കുന്ന പ്രോട്ടീനുകൾ പായലിൽ പ്രകാശസംശ്ലേഷണത്തിന് സഹായിക്കുന്നു. എന്നാൽ ഒച്ചിന്റെ ശരീരത്തിൽ പ്രകാശസംശ്ലേഷണത്തിനാവശ്യമായ പ്രോട്ടീനുകളെ ഉത്പാദിപ്പിക്കുന്നത് ഒച്ചിന്റെ തന്നെ ശരീരത്തിലെ ജീനുകളാണ്. ഒച്ചിന്റെ ശരീരത്തിലെ ഇത്തരം ജീനുകൾ ആൽഗൽ ജീനുകളെ ഉൾക്കൊണ്ട് ഉണ്ടായതാണ്.
ജീവിതഘട്ടം
രണ്ട് ജീവിതഘട്ടങ്ങളാണ് ഈ ജീവിയ്കക്കുള്ളത്. ആൽഗയെ ഭക്ഷിച്ചുജീവിക്കുന്നതിനുമുമ്പുള്ള ജൂവനൈൽ ഘട്ടവും പൂർണവളർച്ചയെത്തിയ ഘട്ടവും. ലാർവയായി ജീവിതം തുടങ്ങുമ്പോൾ ശരീരത്തിൽ ഒരു ഷെൽ പാളിയും സീലിയ നിറഞ്ഞ വെല്ലം എന്ന ഭാഗവുമുണ്ട്. നീന്തുന്നതിനും ആഹാരം സമ്പാദിക്കുന്നതിനും ഇവ സഹായിക്കുന്നു. രൂപാന്തരത്വം പ്രാപിച്ച് ജൂവനൈൽ ജീവികളായാൽ ബ്രൗൺ നിറമായിരിക്കും. ശരീരത്തിന്റെ അടിവശത്ത് (വെൻട്രൽ സൈഡ്) ചുവന്ന നിറപ്പാടുകളുമുണ്ടാകും. തുടർന്നാണ് ഹരിതകണങ്ങളെ ഉള്ളിലാക്കി പ്രകാശസംശ്ലേഷണ പ്രക്രിയയിലേർപ്പെടുക.
അവലംബം
വർഗ്ഗം:പ്ലാക്കോബ്രാങ്കിഡേ വർഗ്ഗം:ഒച്ചുകൾ
ഷെയ്ക്ക് ദാവൂദ് ഖാൻ
വിഖ്യാത തബല വാദകനും സംഗീതാധ്യാപകനും ആയിരുന്നു ഷെയ്ക്ക് ദാവൂദ് ഖാൻ.(16 ഡിസം: 1916 – 21 മാർച്ച്1992).ഷോലാപൂരിൽ ജനിച്ച ദാവൂദ്ഖാൻ അക്കാലത്തെ പ്രസിദ്ധ തബലവാദകരായ മുഹമ്മദ് കസിം,അല്ലാദിയാഖാൻ,മെഹ്ബൂബ്ഖാൻ മിറാജ്കർ എന്നിവരിൽ നിന്നു ശിക്ഷണം നേടി. .ഓൾ ഇന്ത്യാ റേഡിയോയിലും അദ്ദേഹം സേവനം അനുഷ്ഠിച്ചിട്ടുണ്ട്.
പണ്ഡിറ്റ് രവിശങ്കർ,റോഷനാരാ ബീഗം, പണ്ഡിറ്റ്ഡി.വി.പലുസ്കർ,ഉസ്താദ് വിലായത് ഖാൻ,അലി അക്ബർ ഖാൻ,ഭീം സെൻ ജോഷി,ബഡെ ഗുലാം അലി ഖാൻ, ബർഖത് അലിഖാൻ എന്നിവരോടൊപ്പം കച്ചേരികളിൽ ദാവൂദ് ഖാൻ തബലയിൽ അനുധാവനം ചെയ്തിട്ടുണ്ട്. 1991 ൽ സംഗീത നാടക അക്കാദമി അവാർഡ് അദ്ദേഹത്തിനു സമ്മാനിക്കപ്പെടുകയുണ്ടായി.
അവലംബം
വർഗ്ഗം:തബല വിദ്വാന്മാർ
മിസ്റ്റർ കേരള
പ്രാർത്ഥനാ ഫിലിംസിന്റെ ബാനറിൽ മുഹമ്മദ് യൂസഫ് നിർമിച്ച മലയാളചലച്ചിത്രമാണ് മിസ്റ്റർ കേരള. ജിയോപിക്ചേഴ്സ് വിതരണം ചെയ്ത ഈ ചിത്രം 1969 മാർച്ച് 14-ന് കേരളത്തിൽ പ്രദർശനം തുടങ്ങി.
അവലംബം
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ